Ds. Alexander Berthin Daneel (distrik Stellenbosch, 14 Februarie 1836 – Heidelberg, Kaap, 22 Maart 1899) was ’n predikant van die Nederduitse Gereformeerde Kerk wat sy hele 37-jarige loopbaan in die NG gemeente Heidelberg, Kaap deurgebring het. Alexander Berthin Daneel het die lewenslig op Moddergat in die distrik Stellenbosch aanskou op 14 Februarie 1836. Dit was waarskynlik op die plaas van sy Smuts-grootouers, aangesien sy eie ouers dorpenaars was. Sy grootvader na wie hy genoem is, was uit Wes-Vlaandere afkomstig. Self was hy die oudste van 10 kinders van 'n sakeman, Richard Hurtley Daneel en sy eggenote, Hester Aletta Smuts. Die berig van sy vader se heengaan op Colesberg op 13 Februarie 1859, het Alexander eers op 4 Mei in Holland bereik waarheen hy en drie ander aanstaande leraars op 9 Maart 1855 met die seilskip Meteor vertrek het, nadat hy vanaf 1853 tot 1855 aan die beroemde ou Zuid-Afrikaansch Athenaeum in Kaapstad studeer het. Op 24 Mei het Daneel in Rotterdam aan wal gestap en die volgende dag was hy in die universiteitstad Utrecht waar hy op 1 Junie saam met die latere di.


Gethyllis is 'n plant genus wat hoort tot Amaryllidaceae, die narsingleliefamilie. Dit is inheemse bolplantjies (geofiete) in die winterreënstreek van Suid-Afrika en staan ook bekend as koekemakranka. Dit versprei 'n aangename geur en besit glo volksgeneeskundige eienskappe. Die plant is inheems in die westelike dele van die Wes-Kaap. Verskeie spesies van die plant word bedreig en het voorheen algemeen in die Kaapse Skiereiland en op die Kaapse Vlakte voorgekom. In die Richtersveld, Namakwaland, Sandveld en die Strandveld is dit nog redelik volop omdat dit daar nie weens oorbeweiding deur vee bedreig word nie. Selfs in die Donkin-reservaat in die middestad van Port Elizabeth word koekemakrankas aangetref. Die koekemakranka staan wetenskaplik bekend as die Gethyllis-spesies en behoort tot die Amarillis-familie. Die bekendste van die 31 bekende spesies is die Gethyllis ciliaris, G. afra, G. spiralis, G. namaquensis en G. villosa. Koekemakranka, koekmakranka, bramakranka en kramakranka is die volksname. Vroeë reisigers en wetenskaplikes soos O.F. Mentzel, Carl Peter Thunberg, William John Burchell en E. Kretschmar het reeds wisselvorme van hierdie name gebruik. Waarskynlik het hulle dit aan die Khoisantale ontleen.


Ga-Mashishimale is 'n township en koppie naby Phalaborwa in die ooste van die Limpopoprovinsie, Suid-Afrika. Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit Phalaborwa (15 km), Makhushane, Namakgale en Lulekani op die R71 provinsiale pad na Gravelotte in. In 2011 het die dorp 'n bevolking van 13 920 gehad. Die Mashishimale-gemeenskap het in 2010 'n suksesvolle grondhervormingseis ingedien, waarna hulle 'n ooreenkoms met 'n jagmaatskappy aangegaan het. Daar is egter aan beide kante gevoel dat die ooreenkoms nie uitwerk nie, en 'n tenderproses is in 2017 oopgestel vir 'n private maatskappy om die bate van Mashishimale te bestuur. Die MTH-groep was suksesvol, en het die konsesie in September 2018 oorgeneem en twee luukse lodges is langs die Selatirivier opgerig. In Februarie 2020 is Abelana River Lodge en Abelana Safari Camp oopgestel, wat meer as 90 permanente werksgeleenthede vir die plaaslike gemeenskap beteken het. "Hoofplek Ga-Mashishimale". Sensus 2011. Engelbrecht, Renate (8 Desember 2021). "Grondhervorming – dis 'n driebeenpot". Netwerk24.


Sibusiso Camagu Thokozani 'S'bura' Sithole is 'n Suid-Afrikaanse rugbyspeler. Sithole draf meestal as vleuel of senter op die veld uit. Hy verteenwoordig die Sharks in die Currie- en Vodacombeker. Sithole het in 2013 tydens die Sewes Wêreldbeker in Moskou vir Suid-Afrika gespeel. In Mei 2014 is Sithole, as een van agt nuwelinge, vir 'n Springbok-oefenkamp opgeroep. Hy het egter nie die geleentheid gekry om as 'n Springbok op die veld uit te draf nie. "Brown to command Springbok Sevens for Mission Moscow". South African Rugby Union. 20 Junie 2013. Geargiveer vanaf die oorspronklike op 4 Oktober 2015. Besoek op 20 Junie 2013. "Springbok training squad for Durban camp named". South African Rugby Union. 19 Mei 2014. Geargiveer vanaf die oorspronklike op 4 Oktober 2015. Besoek op 19 Mei 2014. Sithole op sarugby.net Profiel op itsrugby.co.uk Inligting op die Sharks se webtuiste Geargiveer 26 November 2012 op Wayback Machine Blitzbokke.com-profiel Hierdie artikel is ’n saadjie. Voel vry om Wikipedia te help deur dit uit te brei.


Asbosteater is 'n klein intieme teater met ongeveer 75 sitplekke, geleë op die hoek van Lynnwoodweg en Albethstraat in die ooste van Pretoria. Die teater is op 7 Julie 2012 geopen. "Facebook: About Asbos Teater". Geargiveer vanaf die oorspronklike op 4 Oktober 2015. Besoek op 4 Oktober 2015. Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′59.21″S 28°18′56.02″O / 25.7664472°S 28.3155611°O / -25.7664472; 28.3155611


Die Carl en Emily Fuchs Instituut vir Mikroëlektronika (CEFIM) het sy 25ste verjaardag op 22 Junie 2007 gevier. CJ Fuchs (Edms) Bpk is in 1929 deur Carl en Emily Fuchs gestig "in 'n verlate perdestal, met 'n vrou, 'n hond en geen geld" (Carl Fuchs se eie woorde). Die egpaar was toegewyde en harde werkers en die maatskappy het gegroei tot so 'n mate dat dit 'n huishoudelike naam in Suid-Afrika geword het, bekend vir die uitstekende gehalte van sy huishoudelike elektriese toestelle. Die maatskappy het later ook industriële elektriese toerusting en elektroniese stelsels vervaardig, asook kleurtelevisiestelle in die 1950's. Die egpaar het geen kinders gehad nie en het die Carl en Emily Fuchs Stigting vir Liefdadigheid begin om onderwys in Suid-Afrika te ondersteun. In 1981 het die Universiteit van Pretoria die stigting genader om die grondslag vir 'n permanente mikroëlektronika fasiliteit by die universiteit te vestig. Die Fuchs Stigting het ingestem en die instituut is gestig. "Universiteit van Pretoria: UPSpace, besoek op 4 Oktober 2015". Geargiveer vanaf die oorspronklike op 5 Maart 2016.


Doleansie (om te doleer) is om 'n sentiment of filosofie van teenkanting teen 'n heersende idee (bv. beleid van 'n regering) of 'n entiteit (bv. 'n individu of politieke party wat so 'n beleid ondersteun) uit te spreek. Die woord doleansie kom van doleo in Latyn. Dit beteken letterlik om pyn te ervaar. In geestelike sin beteken dit om te treur of te kla. Rondom die jare 1880 het heelwat kerkrade en lidmate in Nederland in doleansie gegaan omdat hulle in verset gekom het teen afwykende teologie en teoloë in die gereformeerde kerke daar. Dit het beteken dat hulle nie meer godsdienstige verrigtinge in hulle eie gemeentes sou bywoon wat deur afwykende predikante gelei is nie. Hulle het nie lidmaatskap by die gemeentes waar hulle behoort het, opgesê nie. Hul eerste doel was om die kerk tot sy belydenisgrondslag terug te lei. Dolerende lidmate het egter nie by 'n stille protes en treurlied oor die kerk gebly nie. Daadwerklike pogings is aangewend om die kerk te reformeer en terug te lei na sy belydenisgrondslag.


Abbabis is 'n ongebruikte spoorwegstasie in Namibië, suidwes van Karibib en aan die roete na Swakopmund. Die naam is afgelei van 'n Khoikhoi-taal en beteken min of meer "rooi plek". (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Wikimedia Commons het meer media in die kategorie Abbabis. Hierdie artikel is ’n saadjie. Voel vry om Wikipedia te help deur dit uit te brei.


Die Indo-Ariese tale is 'n subfamilie van die Indo-Irannese tale binne die Indo-Europese taalfamilie, saam met die Irannese tale en die Nuristani-tale. Die meer as 'n honderd tale word deur omtrent een miljard mense oorwegend in Noord- en Sentraal-Indië, Pakistan, Bangladesj, Nepal, Sri Lanka en die Maledive gepraat. Van die belangrikste Indo-Ariese tale sluit in Hindi-Oerdoe (Hindoestani), Bengaals en die klassieke taal Sanskrit. Ook Romani, wat deur Roma in Europa gepraat word, behoort aan die Indo-Ariese tale. Die mees afgeleë Indo-Ariese taal is egter Fidjiaanse Hindi, een van die drie amptelike tale van die eilandstaat Fidji in Oseanië. Die Drawidiese tale, wat veral in Suid-Indië gepraat word, is nie aan die Indo-Ariese tale verwant nie, maar deur duisend jaar se taalkontak het hulle talle gemeenskaplike kenmerke ontwikkel. Dit vorm 'n taalfamilie in eie reg.


Die Austronesiese tale is 'n taalfamilie met 'n groot verspreiding en omvat omtrent 1150 tale wat deur sowat 300 miljoen mense gepraat word. Volgens die aantal tale word die Austronesiese tale net deur die Niger-Kongo-tale oorskry en volgens die moedertaalsprekers se aantal vorm dit die vyfde grootste taalfamilie ter wêreld. Die verspreiding van die Austronesiese tale streek vanaf Madagaskar (Malgassies) in die weste tot die Paaseiland (Rapa Nui) in die ooste en vanaf Taiwan (Formosaans) en Hawaii (Hawais) in die noorde tot Nieu-Seeland (Māori) in die suide. Daarmee vorm dit ná die Indo-Europese tale die tweede mees verspreide taalfamilie ter wêreld. Die naam van dié taalfamilie is afgelei van Latyn auster vir "suidewind" en Grieks nêsos vir "eiland". Die Austronesiese tale bestaan uit twee takke, naamlik die Formosaanse tale wat net op Taiwan gepraat word en die wydverspreide Maleis-Polinesiese tale wat die meeste van die tale insluit. Die Formosaanse tale word in nege ondergroepe verdeel wat deur die inheemse bevolking gepraat word maar deur die uitbreiding van Chinees nou ernstig bedreig word.


Die Bajra Sandhi-monument is 'n monument wat aan die voorkant van die Bali-goewerneur se kantoor geleë is. Die doel van die gebou is om die Balinese volk se tydige stryd te gedenk. Die monument is min of meer vierkantig uitgelê. Dit is in drie dele gedeel: Utama Mandala is die hoofgebou in die middel. Madya Mandala is die binnehof wat die Utama Mandala omring. Nista Mandala is die buitenste hof wat die Madya Mandala omring. Hierdie artikel is ’n saadjie. Voel vry om Wikipedia te help deur dit uit te brei. Koördinate: 8°40′18″S 115°14′2″O / 8.67167°S 115.23389°O / -8.67167; 115.23389


Die Hyundai Delta-enjin is 'n 2.5 L en 2.7 L V6-enjin wat in Ulsan, Suid-Korea vervaardig word. Hyundai Coupe (2001–2009) Hyundai Sonata (1999-2005) Hyundai Santa Fe Hyundai Tiburon (2003–2008) Hyundai Tucson Kia Sportage Kia Optima (2000-2006) Hyundai Grandeur (1998-2005) Lys van Hyundai-enjins


Die Informatorium op die Hatfieldkampus van die Universiteit van Pretoria is 'n rekenaarsentrum met 13 rekenaarlaboratoriums en ongeveer 780 werkstasies, wat aan die UP Intranet en die Internet gekoppel is. Elke student kry 200 megagreep gratis Internetdata per jaar en meer data kan by die KDS aangekoop word. Die Informatorium is in die Inligtingtegnologiegebou aan die suidekant van die Hatfieldkampus geleë. "UP Informatoriumdienste". Geargiveer vanaf die oorspronklike op 9 Oktober 2015. Besoek op 9 Oktober 2015. Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′21″S 28°13′59″O / 25.755877°S 28.233061°O / -25.755877; 28.233061


Die volgende is 'n volledige lys van Grands Prix wat deel is/was van die Formule Een Wêreldkampioenskap sedert sy ontstaan in 1950. Tot en met die Meksikaanse Grand Prix in 2015 was daar 933 Wêreldkampioenskaps-Grands Prix gehou, insluitende die Indianapolis 500 renne wat deel was van die Wêreldkampioenskap vanaf 1950 tot die 1960 Formule Eenseisoen. 'n Groot motorren word gewoonlik 'n Grand Prix (mv. Grands Prix) genoem, 'n tradisie wat dateer uit die 20ste eeu en die Grands Prix motorrenne van die 1920's en 1930's-era. Vir 'n motorwedren om 'n Grand Prix genoem te mag word moet dit oor 'n minimumafstand van 300 km beslis word. Die Grands Prix van laaste 2 jaar word in vetgedruk aangedui. Die Europese Grand Prix is gehou in Duitsland (11), Groot-Brittanje (3), en Spanje (2). Streng gesproke is die Indianapolis 500 nie 'n "Grand Prix" nie, maar dit vorm deel van die kampioenskap van 1950 tot 1960. Die Grand Prix van Luxemburg is in Duitsland gehou. Die San Marino Grand Prix is in Italië gehou.


Die 2013 Singapoerse Grand Prix is op 22 September 2013 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Sebastian Vettel in sy Red Bull Racing-Renault gewen.


Die Gereformeerde kerk Kempton Park-Noord is een van drie gemeentes van die Gereformeerde Kerke in Suid-Afrika in die Oos-Randse stad Kempton Park. Die gemeente het op 5 Februarie 1966 afgestig van die gemeente Kempton Park, wat reeds in die eeufeesjaar (1959) van die Gereformeerde Kerk ’n sieletal van 951 gehad het; dus die derde grootste Gereformeerde kerk aan die Oos-Rand. Binne 10 jaar het Kempton Park-Noord so gegroei dat Kempton Park-Mooifontein (1976) kon afstig, waaruit Birchleigh in 1989 tot stand gekom het. Laasgenoemde het egter in 2000 weer deel van Mooifontein geword. Kempton Park-Noord het vier aangrensende erwe as bruidskat ontvang, maar dit was nie geskik vir kerkbou nie. ’n Sentraler geleë erf van 5 acre (sowat 2 hektaar) is toe vir dié doel aangekoop. Die argitek was ene Hartman (blykbaar B. De W. Hartman). Die bouaannemer, Gert Hendrik Petrus Opperman, het die gebou opgerig teen net R130 000 uit halwe gekapte stene, asbesstene, gekapte beton en glas.


Die Gereformeerde kerk Primrose is ’n gemeente van die Gereformeerde Kerke in Suid-Afrika met sy middelpunt in die voorstad Primrose, Germiston, Gauteng. Die Gereformeerde kerk Primrose het op 28 Julie 1946 van die oudste Gereformeerde kerk aan die Oos-Rand, Germiston, afgestig as die agtste gemeente in dié deel van die Witwatersrand. Sy gebied beslaan sowat 25 km2: die hele Primrose, alle voorstede van Germiston noord van die R29 en Bedfordview suid van die N12/R24. Aan die begin het die gemeente een erediens elke Sondag in die Assembly-saal gehou. In 1952 het die kerkraad twee eenderse sale laat oprig in sowel Edenvale as Primrose. Hulle is gelyktydig op 9 Augustus 1952 in gebruik geneem. Primrose s’n se hoeksteen is deur ds. B.J. de Klerk gelê. In Mei 1953 het wyke van Primrose afgestig as die Gereformeerde kerk Edenvale. In die Gereformeerde Kerk se eeufeesjaar (1959) het die moedergemeente 518 lidmate gehad en die dogtergemeente 165. Drie jaar later is die nuwe kerkgebou ingewy en ’n steen deur ds. J. Visser gelê. Die lidmate het blykbaar daarna toegeneem, want twee vleuels is vroeg in die sewentigerjare aangebou en die vergrote kerkgebou op 13 Februarie 1972 in gebruik geneem.


William ("Will") Stevens (gebore 28 Junie 1991) is 'n jong Britse motorrenjaer wat einde-2014 tot 2015 vir die Marussia-Ferrarispan in Formule Een Grands Prix gejaag het. Hierdie artikel is ’n saadjie. Voel vry om Wikipedia te help deur dit uit te brei.


Republiekdag (onderskeidelik Republic Day en गणतन्त्र दिवस in Indië se amptelike tale, Engels en Hindi) herdenk die dag toe Indië op 26 Januarie ’n demokratiese en sekulêre republiek geword het. Die nuwe Grondwet is deur die Indiese Grondwetgewenderaad op 26 November 1949 aanvaar, en dit het op 26 Januarie 1950 in werking getree. Dit is een van die drie nasionale vakansiedae in Indië, die ander is Gandhi Jayanti en Onafhanklikheidsdag. Rashtrapati Bhavan verlig. Surya Kiran Kunsvliegspan besig om die driekleur te toon. Grensekuriteit tydens Republiekdag Hierdie artikel is ’n saadjie. Voel vry om Wikipedia te help deur dit uit te brei.


Die Advanced Photo System (APS) was 'n poging wat deur kamera- en filmvervaardigers in die tweede helfte van die 1990's onderneem is om die bestaande analoë fototegniek omvattend te moderniseer - kort voordat digitale fotografie die mark verower het. Die afkorting APS, wat daarna verwys, word deesdae steeds vir bepaalde groottes van digitale kamerasensors gebruik (sien APS-C). APS is amptelik op 22 April 1996 deur die kamera- en filmvervaardigers Canon, Fujifilm, Kodak, Minolta en Nikon bekend gestel. Dit is 'n soort hibriede tegniek waarmee bykomende digitale inligting oor opname- en verwerkingsgegewens op nuwe filmmateriaal gestoor kan word. Die APS-tegniek het nooit so gewild geraak soos die 35mm-filmformaat nie. Kameraboureekse vir die APS-formaat het ná 2001 gaandeweg van die mark verdwyn nadat kommersiële sukses met digitale kameras behaal is.


Die Gereformeerde kerk Strand is die sewende jongste van die 20 gemeentes in die Gereformeerde Kerke in Suid-Afrika se Klassis Boland, wat die hele Wes-Kaap en aanliggende dele van die Noord-Kaap se westelike uithoeke beslaan. Einde 2015 was hier 271 belydende en 54 dooplidmate, die sesde grootste gemeente in die Klassis. In 2001 was die syfers onderskeidelik 397 en 114, maar in 2006 het twee nuwe gemeentes van Strand afgestig. Saam het Strand en die drie afgestigte gemeentes in 2015 552 belydende lidmate gehad. Die eerste Gereformeerde lidmate wat hulle in die Helderberg kom vestig het, was Hein en Maxie Hamersma, wat in 1960 in die Strand kom woon het. Mettertyd het die Gereformeerdes hier en op Somerset-Wes en Gordonsbaai geleidelik toegeneem. Aan die begin was die kerklike bediening uit Kaapstad en later Stellenbosch, gestig in 1967. Van 1974 af is twee eredienste per maand in die Strand gehou vir die lidmate wat toe behoort het tot die Gereformeerde kerk Stellenbosch en Bellville. In 1978 het die plaaslike wyke as die Gereformeerde kerk Strand afgestig en het hulle eredienste gehou in die kerkgebou van die Sewendedagadventiste.


Magnum Photos is 'n onafhanklike fotoagentskap wat as koöperasie bedryf en deur sy lede - almal fotograwe - besit word en kantore in New York, Londen, Parys en Tokio het. Die agentskap is op 27 April 1947 deur vier fotograwe - Robert Capa, Henri Cartier-Bresson, David "Chim" Seymour en George Rodger in Parys gestig, met verdere oorspronklike aandeelhouers soos Maria Eisner en Rita Vandivert. Volgens die stigtingsverhaal het 'n bottel Franse Magnum-sjampanje, wat op dié aand gedrink is, as naamgewer gedien. Met die stigting van Magnum Photos het fotojoernaliste 'n suksesvolle poging onderneem om hul belange as houers van die kopiereg oor beeldmateriaal teenoor dagblaaie, tydskrifte en groot foto-agentskappe te beskerm.


Die Renault Trafic Fourgon is 'n afleweringswa van die Franse motorvervaardiger Renault. Daar bestaan weergawes met 4x4 aandrywing, 'n bak agteraan, 'n verhoogde dak en 'n verlengde onderstel. Die eerste modelle van die Trafic is in die jare 1980 verkoop. Die voorkoms van die afleweringswa is verskeie kere opgekikker en die enjins is aansienlik verbeter t.o.v. vermoë en brandstofverbruik. Sedert 1997 verkoop Renault die model ook onder die name Opel Arena en Vauxhall Arena (in die Verenigde Koninkryk). Die huidige model is 'n gesamentlike projek van Renault en General Motors. Die Renault Trafic is daarom ook beskikbaar as 'n Opel Vivaro of 'n Vauxhall Vivaro. Omdat Nissan sedert einde 1999 'n dogtermaatskappy van Renault-Nissan is, is die model ook beskikbaar as die Nissan Primastar. Die Renault Trafic word deur GMM Luton Vehicles gebou, te Luton in die Verenigde Koninkryk. Deur 'n ooreenkoms met Nissan word die Japannese model in Barcelona, Spanje gebou. Die H2-variante word ook in Spanje gebou, vir alle handelsmerke. Hierdie artikel is ’n saadjie. Voel vry om Wikipedia te help deur dit uit te brei.


Die Suzuki Alto (スズキ·アルト) is 'n minimotor wat deur Suzuki gebou word. Sy goeie verkoopspunte is 'n bekostigbare prys en lae brandstofverbruik. Die model, wat tans in sy agtste geslag is, is die eerste keer in 1979 vrygestel en word in baie lande wêreldwyd gebou. Die Alto-embleem word dikwels op verskillende motors in Japan en in uitvoermarkte gebruik, waar dit as 'n stadsmotortjie beskou word. Die agtste geslag Alto is in Desember 2014 in Japan bekendgestel met 'n meer retro-stilering. Die nuwe Alto is ontwerp vir 'n baie lae brandstofverbruik, en is 60 kg ligter as die vorige model. Dit is bereik met "Suzuki groentegnologie" vir die bakwerk en enjin, en het gelei tot die motor met 'n verklaarde brandstofverbruik van 37 km/L. Die nuwe Alto is beskikbaar met 'n natuurlikgeaspireerde 658 cc inlyndriesilinderenjin, of 'n turbo-aangejaagde weergawe van dieselfde kragbron. Dit is beskikbaar met 'n 5-ganghandratkas of 'n CVT outomatiese ratkas. 'n Turbo RS variant word verwag om in produksie te tree teen Maart 2015.


Carl Wegner (* 7 Februarie 1991, Ficksburg) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs op slot speel. In 2009 is Wegner by die Suid-Afrikaanse skolespan ingesluit en in 2011 het hy die Suid-Afrikaanse o/20-span verteenwoordig. Wegner het aan die einde van 2012 by die Franse klub Stade Français aangesluit, maar aan die einde van die 2013-14-seisoen teruggekeer Bloemfontein toe nadat hy ’n kontrak met die Vrystaatse Rugbyunie onderteken het wat hom tot einde 2015 sou kontrakteer. Carl Wegner by SARugby.co.za "VS se Wegner 4de slot wat pad na Europa vat". Beeld. Media24. 30 Oktober 2012. Geargiveer vanaf die oorspronklike op 1 November 2012. Besoek op 30 Oktober 2012.


Die katdoring of katstert (Asparagus setaceus) is ’n varingagtige rankplant in die genus Asparagus. Hoewel die plant soos ’n varing lyk, is dit nie regtig een nie. Soos die naam aandui, is dit eintlik ’n aspersiesoort. Dit is inheems aan Suider-Afrika en word elders as ’n sierplant gegroei. Sy naam kom van die Latynse woord saeta ("hare" of "borsel"). Asparagus setaceus is ’n meerjarige plant met ’n sterk, groen stam wat ’n paar meter lank kan word. Die blare is eintlik blaaragtige sytakkies van tot 7 mm lank wat in bondels van tot 15 per stam voorkom, en dit gee daaraan ’n sagte, groen, varingagtige voorkoms. Die klein, groenwit, klokvormige blomme kom voor van die lente tot die herfs en is sowat 0,4 cm lank. Dit word gevolg deur klein, groen bessies wat later swart word. A. setaceus 'Nanus' is ’n digter dwergkultivar. Die katdoring word dikwels as ’n tuin- of huisplant gegroei. Die fyn blare word ook in rangskikkings gebruik.


Die Hesse of Hessians [ˈhɛʃənz], soos hulle in Engels genoem is, was 18de eeuse kontraksoldate wat deur die heersers van Duitse state verhuur is om aan die kant van Britse troepe te veg. Die destydse Britse regering het minder moeilikhede ondervind om lenings vir die huur van vreemde soldate aan te gaan as om Britse rekrute te werf. Die historiese naam van Duitse stryders in Britse diens is van die deelstaat Landgraafskap van Hesse-Kassel afgelei. Die verhuurde Duitse soldate is onder meer gedurende die Ierse Rebellie van 1798 teen Ierse stryders ontplooi, maar hulle word veral verbind met die Britse oorlogvoering gedurende die Amerikaanse Rewolusionêre Oorlog tussen 1775 en 1783. Sowat 30 000 Duitse soldate het in die Amerikaanse Rewolusionêre Oorlog vir die Britse saak geveg en 'n kwart van alle stryders verteenwoordig wat deur die Britse owerheid na Amerika gestuur is. Hulle het in hul eie tradisionele uniforms in hul ou regimente en onder hul eie offisiers en hul eie vlae aan die oorlogshandelinge deelgeneem, maar het onder die algemene bevel van Britse generale gestaan. Sowat die helfte van hulle was uit Hesse afkomstig - 'n deelstaat waar die plaaslike heerser die verhuur van regimente as 'n bron van staatsinkomste beskou het.


Ranger 8 was 'n onbemande Amerikaanse ruimtetuig. Die doel van die sending was om foto's van die Maan se oppervlak te neem en data in te samel ter voorbereiding van die Apollo-program. Dit was die tweede suksesvolle sending van die Ranger-program; sy voorganger, Ranger 7, is ook as suksesvol beskou. Ranger 8 is op 17 Februarie 1965 met 'n Atlas-Agena-vuurpyl vanaf Kaap Canaveral in Florida gelanseer. Die tuig het 367 kg geweeg en is deur NASA se Jet Propulsion Laboratory gebou. Op 20 Februarie 1965 versend die tuig 7 137 beelde van die maan in die laaste 23 minute van sy sending voordat dit op die Maan in Mare Tranquillitatis neerstort. "Geïllustreerde encyclopedie van de ruimtevaart", ISBN 90 210 0597 2, © 1982, p. 132 NASA se webtuiste Geargiveer 31 Julie 2013 op Wayback Machine, besoek op 11 April 2012 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Verkeerdevlei is die derde jongste van die nege gemeentes (2016) in die Vrystaatse Sinode van die NG Kerk se Ring van Winburg. Die sentrum van die gemeente, Verkeerdevlei, lê 39 km suidoos van Brandfort en 55 km suidwes van Winburg. Die gemeente het in 1985 92 doop- en 205 belydende lidmate gehad, wat in 2005 afgeneem het tot 15 en 133. In 2015 was dit onderskeidelik 30 en 119. Die gemeente is in Januarie 1925 van die gemeentes Brandfort, Bloemfontein, Thaba 'Nchu, Excelsior en Winburg-Rietfontein afgestig. As sentrum is gekies die dorpie wat vier jaar tevore geproklameer is met die ongewone naam, wat egter in twee opsigte histories belangrik is: In die eerste plek het die Voortrekkers die naam "Verkeerde Vleij" self gegee, aldus die dagboek van eerw. Erasmus Smit. Toe hulle destyds van die Blesberg (Thaba Nchu), waar die Barolong-kaptein Moroka hulle vriendelik behandel het, opgetrek het na die huidige Winburg aan die Vetrivier, het hulle vanaf Steynspruit noordwaarts gegaan al langs die oospunt op wat die waters afvoer na die Modderrivier in die weste.


Die Laerskool Newton Park is ’n Afrikaansmedium- primêre skool in Port Elizabeth. Die skool is oorspronklik op 25 Januarie 1926 met 18 leerlinge in ’n huis op die hoek van Eerste Laan en Mowbraystraat, Newton Park, gestig. Die eerste onderwysers, wat ook as skoolhoof opgetree het, was ene mej. Damerell. Later het die skool verskuif na die St. Hughes-kerksaal, Dit was destyds ’n Engelsmediumskool en het as die Newton Primary School bekendgestaan. In Januarie 1930 is die eerste gebou op die huidige perseel betrek. Die hoeksteen van dié gebou pryk vandag in die huidige skoolgebou se voorportaal. In 1932 het die Newtonskool parallelmedium geword en begin 1954 Afrikaansmedium. Die Engelse leerlinge het toe oorgeskuif na die pasvoltooide Laerskool Herbert Hurd. In 1970 is die Afrikaansmediumskool herdoop tot die Laerskool Hendrik Verwoerd en ’n jaar later is die huidige skoolgebou betrek. Weens die konnotasies van die skool se naam het die ouers in Oktober 1994 ’n referendum versoek waarin oor ’n ander naam besluit kon word. Die uitslag daarvan was dat die naam met ingang 1 Januarie 1995 weer die Laerskool Newton Park geword het.


Escombe is 'n voorstad van Durban, tussen Northdene en Malvern, sowat 12 km wes van die stadsaal. Die voorstad is genoem na Harry Escombe (1838–'99), prokureur-generaal, staatsman en stigter van die Natalse Vlootvrywilligers, asook eerste minister van die kolonie vanaf 1897. Die spoorweghalte in Escombe, wat in 1904 in gebruik geneem is, het tot 1911 bekendgestaan as Bowkers, ter ere van kol. J.H. Bowker (oorlede in 1900), wat gewoon het in "Cedars" in Bo-Malvern. NG gemeente Escombe Queensburgh (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Escombe". Sensus 2011.


Glenmore is 'n voorstad in die weste van Durban. Vir sensusdoeleindes beslaan Glenmore net 0,34 km². In 2011 was die bevoling 1178, van wie amper 55% swart was en sowat 'n derde wit. Tog was Engels die huistaal van meer as die helfte van die bevolking, terwyl net 5,18% se huistaal Afrikaans was. "Subplek Glenmore". Sensus 2011. (en) Die 2011-sensussyfers weergegee deur AdrianFrith.com. URL besoek op 8 Maart 2016.


Queensburgh is 'n stadsdeel ("borough") 14 km noordwes van Durban in KwaZulu-Natal. Dit bestaan uit die buurte Cavendish, Escombe, Malvern, Moseley en Northdene. Queensburgh is in 1952 geproklameer as "township" en het in 1954 "borough"-status verwerf. Dis so genoem ter ere van koningin Elizabeth II van die Verenigde Koninkryk, wat in 1952 gekroon is. Vir sensusdoeleindes beslaan Queensburgh 22,88 km². In 2011 was die bevolking 54 846, van wie amper 54% Indiërs was, 23,8% swart en 20,2% wit. Amper 70% van die inwoners se huistaal was Engels, 14,3% s'n Zoeloe en 7,5% Afrikaans. "Hoofplek Queensburgh". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Gaius Marius word volkstribuun. 17 Oktober – In Babilon word 'n berig van Mithridates (Mihrdād) II van Partië aan die goewerneur en die Griekse burgers voorgelees waarin hy sy oorwinning oor die Guti aankondig wat sy broer Ardawān I doodgemaak het. Rome: The Greatest Empire of the Ancient World, Prime Time History, Nick McCarty, The Rosen Publishing Group, 2008, ISBN 1-4042-1366-X, ISBN 978-1-4042-1366-1 Arsacids and Sasanians: Political Ideology in Post-Hellenistic and Late Antique Persia, M. Rahim Shayegan, Cambridge University Press, 2011, ISBN 0-521-76641-9, ISBN 978-0-521-76641-8


Akira Matsunaga (1914) Akira Matsunaga (1948)


Terence Henry Stamp (gebore op 22 Julie 1938) is ’n Britse akteur wat in meer as 60 rolprente verskyn het. Stamp se rolprentdebuut was in 1962 in die titelrol van Billy Budd, waarvoor hy ’n Oscar-benoeming vir beste manlike byspeler en ’n Bafta-benoeming vir beste nuweling gekry het. Daarna was hy in dieselfde jaar saam met Laurence Olivier in Term of Trial. In 1965 was hy in The Collector en die volgende jaar in Modesty Blaise. In 1967 was hy in Far from the Madding Crowd en Poor Cow. Ander prente sluit in The Mind of Mr. Soames (1970), Meetings with Remarkable Men (1979) en The Hit (1984), Link (1986), Legal Eagles (1986) en The Sicilian (1987). Groot rolle in die 1990's sluit in die transseksueel Bernadette Bassinger in The Adventures of Priscilla, Queen of the Desert (1994), asook in The Limey (1999), waarin hy goeie resensies gekry het en vir verskeie pryse benoem is, Star Wars Episode I: The Phantom Menace (ook 1999), ’n ondervinding wat hy as "vervelig" beskryf het, en Bowfinger (1999).


John Davy FRS (24 Mei 1790 – 24 Januarie 1868) was 'n Engelse dokter en chemikus. Sy vader sterf toe hy vier jaar oud is en sy ouere broer, die (later: Sir) Humphrey Davy voed hom op. Later skryf John die biografie van sy broer. In 1814 gradueer hy in Edinburgh in geneeskunde en hy word leërarts. Hy publiseer 152 artikels op verskeie gebiede soos natuurkunde, geografie, anatomie en sosiologie. Hy doen chemiese navorsing met chloor en sy verbindings soos fosgeen en ook waterstoffluoried en fosfor. Hy word fellow van die Royal Society in 1834 en sterf in 1868. Hy het 'n seun en 'n dogter gehad. Phosgene: And Related Carbonyl Halides Deel 24 van Topics in Inorganic and General Chemistry T.A. Ryan, E.A. Seddon, K.R. Seddon, C. Ryan, Elsevier, 1996, ISBN 0080538800, ISBN 9780080538808


Die Gereformeerde kerk Vryheid is ’n gemeente van die Gereformeerde Kerke in Suid-Afrika op die KwaZulu-Natalse dorp Vryheid wat onder meer ook die dorpe Paulpietersburg (waar eens ook 'n Gereformeerde gemeente was), Babanango en Louwsburg insluit. Vryheid is in 1897 as die eerste Gereformeerde kerk in die huidige provinsie KwaZulu-Natal gestig, maar kerklik het dit, soos Paulpietersburg (1899–1951), onder Transvaal geval omdat dié gebied eers deel was van die Nieuwe Republiek. Volgens een weergawe van die geskiedenis van die gemeente was die eerste kerkgebou net in aanbou toe die Tweede Vryheidsoorlog uitbreek. Die gebou was reeds dakhoogte, maar die Britse soldate het dit afgebreek en die boumateriaal gebruik om ’n fort mee op te rig. Volgens 'n onderskrif by 'n foto van die ou kerk, is dit voltooi, maar was dit tydens die oorlog bouvallig, wat kan verklaar waarom dit afgebreek is. Ná die Driejarige oorlog het die gemeente vir eredienste byeengekom in die kerkgebou van die Sewendedagadventiste. Die gemeente Vryheid het dié gebou later gekoop.


Nerine Ahlers (gebore Le Roux) is 'n Suid-Afrikaanse skrywer en bly in Lynnwood in Pretoria. Sy matrikuleer aan die Hoërskool Menlopark en studeer dan verder aan die Universiteit van Pretoria, waar sy in 1985 'n M.A.-graad verwerf met 'n verhandeling oor “Die begrip gesigspunt met spesifieke verwysing na die Afrikaanse prosakritiek”. As gekwalifiseerde taalonderwyseres, hoofsaaklik in Frans, gee sy ook klas in Afrikaans en Duits op hoërskool, onder andere by St. Mary’s DSG en die Hoërskool Menlopark in Pretoria. Sy is op 19 Julie 1980 getroud met Johann Ahlers en het twee dogters, Joekie en Rianné. Sy skryf sketse, kortverhale en radiodramas en is medeskrywer van tienermeisieboeke. In 1999 word haar radiodrama “Die brand” met die tweede prys bekroon in Radiosondergrense se radiodramakompetisie. Sy ontmoet vir Alet Steenkamp by St. Mary’s DSG waar beide skoolhou en hulle vind uit dat hulle dieselfde dink, waarna hulle saam tienermeisieboeke begin skryf. “Selfone, skelms en sjokolade” verower in 2007 die ATKV Kinderboektoekenning vir graad 8-10.


Die Gereformeerde kerk Durban was ’n gemeente van die Gereformeerde Kerke in Suid-Afrika in die gelyknamige stad in KwaZulu-Natal wie se laaste erediens en daarmee saam die laaste Nagmaal op 3 November 2019 gehou is. Dié diens is gelei deur ds. Herman Coetzee van die Gereformeerde kerk Amanzimtoti. Hoewel die gemeentes Vryheid (1897) en Paulpietersburg (1899–1951) etlike jare voor Durban (1922) en Pietermaritzburg (1925) gestig is, was Durban die eerste Gereformeerde kerk wat in Natal gestig is omdat Vryheid en Paulpietersburg in die sogenaamde Nieuwe Republiek geval het en daarom kerklik nog dekades lank onder Transvaal geressorteer het. Die Gereformeerde kerk Durban is op 16 Julie 1922 met 24 belydende en 23 dooplidmate gestig. Eers moes die kerkraad kort-kort ’n saal soek waarin leesdienste gehou kon word. Vanaf April 1935 het hulle die Vrymesselaarslosie gehuur en gebruik tot die gemeente in 1945 sy eie kerkgebou in gebruik kon neem. Die perseel daarvoor is in 1940 aangekoop. Weens die boubeperkings van die Tweede Wêreldoorlog is die boupermit eers in 1945 goedgekeur. Kort daarna het ds. H.F.V. Kruger die hoeksteen gelê.


Slawerny was algemeen in Suid-Afrika tot en met die afskaffing daarvan in 1834. In 1652 vestig Jan van Riebeeck 'n verversingstasie aan die suidpunt van Afrika by, wat nou bekend staan as Kaapstad, en vra slawe aan vanaf sy Nederlandse base. Die eerste slaaf, Abraham van Batavië, kom in 1653 in die Kaap aan. Batavië was die naam van die hedendaagse Djakarta gedurende die Nederlandse Ryk. Kort na Abraham se aankoms is 'n seereis vanaf Kaapstad na Mauritius en Madagaskar onderneem om slawe vir die verversingspos daar te gaan haal. In April 1657 was daar 10 slawe uit 'n totale bevolking van 144 mense aan die Kaap. Die slawetal het in die daaropvolgende jaar aansienlik vermeerder toe die Nederlanders 'n Portugese slaweskip met 500 Angolese slawe aan boord gekaap en in Kaapstad gaan aflaai het. Twee maande later het daar nog 228 slawe uit Guinee aangekom. In 1795 neem die Britte die Kaap oor en aanvaar in 1807 die wet op slawehandel. Dit is in 1808 afgedwing met 'n verbod op buitelandse slawehandel. Slawehandel is net binne die kolonie toegelaat. Die eerste groot golf van Britse setlaars, die 1820-Setlaars, was nie toegelaat om slawe te besit nie.


Hierdie artikel handel oor die etniese groep. Vir die taal, sien Mapudungun. Die Mapuche (afgelei van mapu "aarde", "grond" of "land" en che "mense" of "volk") is 'n etniese groep inheems aan Sentraal- en Suid-Chili en Suidwes-Argentinië wat met die taal Mapudungun verband hou. Die etniese groep omvat sowat 1,7 miljoen mense en hulle praat Mapudungun of Spaans as moedertaal. Dit is naas die Aymara, die Guaraní en die Quechua een van die grootste etniese groepe in Suid-Amerika. Die etniese groep van die Mapuche word onderdeel in subgroepe soos die Picunche ("Mense van die noorde"), die Huilliche ("Mense van die suide"), die Lafkenche ("Mense van die mere"), die Wenteche ("Mense van die valleie") en die Pehuenche ("Mense van die denne"). Hulle leef in die suidsentrale Andesstreek suid van die Atacamawoestyn. (es) "2012 census". Censo.cl. Besoek op 14 April 2016.


Die Koekedouwdam naby Ceres, wat hoofsaaklik vir besproeiing gebruik word, se maksimum kapasitiet is 17 200 000 kubieke meter. Dit word deur die Koekedouwrivier gevoed. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Barmen was tot die samesmelting van vier nedersettings, onder meer Elberfeld, op 1 Augustus 1929 as die huidige stad Wuppertal, 'n nywerheidstad in die ooste van die Rynland, Duitsland. Sedertdien beslaan Barmen die distrikte Barmen, Heckinghausen en Oberbarmen binne die stedelike gebied van Wuppertal. Die Wesfaliese nedersetting Langerfeld, 'n eerstydse gemeente in die distrik Schwelm, nou die oostelike deel van die Wuppertalse stadsdistrik Langerfeld-Beyenburg, is reeds in 1922 by die stad Barmen ingelyf; so ook verspreide dele van die Wesfaliese dorp Nächstebreck, eens deel van die stad Sprockhövel. Barmen is van belang vir Suider-Afrika omdat dit die hoofkantoor was van die Rynse Sendinggenootskap waar sendelinge vir Suid- en Suidwes-Afrika aan die Rynse Sendinginstituut opgelei en vanhier uitgestuur is na die Kaapkolonie, Namaland en Hereroland.


Johanna Gertze (gebore Uerita Kazahendike, Otjimbingwe 16 Julie 1836 – Otjimbingwe 3 Julie 1935) was die eerste Hererovrou wat haar laat doop het en iemand met ’n fyn taalkundige aanvoeling. Uerita Kazahendike se ma was Herero en haar pa Damara. Volgens stamgebruik is sy as Herero beskou. Op ongeveer 11-jarige ouderdom het sy die oppasser van die sendeling Carl Hugo Hahn en sy vrou se kinders op Otjikango (later Gross Barmen genoem na aanleiding van die Rynse Sendinggenootskap se hoofkantoor in Barmen, Wesfale) geword. Dié stasie, wes van Okahandja, het Hahn op 31 Oktober 1844 gestig. Terwyl sy die kinders opgepas het, het Uerita ook die plaaslike sendingskooltjie bygewoon. Eerw. Hahn het in 1853 kans gekry om tuisverlof in Duitsland te neem en Uerita vergesel die gesin na Kaapstad van waar die Hahns ’n skip Duitsland toe sou haal. In Kaapstad neem sy van die gesin afskeid en keer saam met die sendeling Johannes Rath terug na Suidwes-Afrika, maar pleks dat sy na Otjikango terugkeer, bly sy op Bethanien agter by die gesin van nog ’n Rynse sendeling, Hermann Kreft.


Pyrrhus van Epirus kry die geleentheid om die mag in Syracusa oor te neem en vertrek na Sisilië. Rome maak gebruik van Pyrrhus se afwesigheid om sy bondgenote, die Samniete, Lucaniërs en Bruttiërs aan te val. Die Galliërs val Anatolië binne en stig Galatia. Warfare in the Roman Republic: From the Etruscan Wars to the Battle of Actium: From the Etruscan Wars to the Battle of Actium Lee L. Brice, ABC-CLIO, 2014, ISBN 1-61069-299-3, ISBN 978-1-61069-299-1


Stalplein in Kaapstad lê waar Plein-, Roeland- en St. Johnstraat bymekaar aansluit. Plein- en Parlementstraat lei suidweswaarts na Stalplein. Die grootste deel van die plein is nie meer vrylik toeganklik nie, want dit het agter die hekke van die terrein van die Parlementsgebou ontoeganklik geword. Aan of op die plein is geleë Tuynhuys, 'n Louis Botha-standbeeld, 'n borsbeeld van Nelson Mandela, die St. Mary-katedraal en die Losie De Goede Hoop. In 1705 het goew. W.A. van der Stel die VOC se stalle op Looyersplein laat bou en die plein was van toe af bekend as Stalplein. Na 86 jaar was die stalle so vervalle dat dit afgebreek moes word. So het aan die oostekant van Tuynhuys 'n stadsplein ontstaan. Op 31 Mei 1986 is 'n herontwikkelde Stalplein ingewy met 'n gedenktuin en 'n vlam ter ere van Suid-Afrikaanse soldate wat gesneuwel het. Weens hierdie heruitleg moes Louis Botha se beeld van sy aanvanklike staanplek verskuif word. Die Mandela-beeld is op 28 April 2014 onthul. Koördinate: 33°55′37.2″S 18°25′4″O / 33.927000°S 18.41778°O / -33.927000; 18.41778


Die Andromeda-sterrestelsel (M31) het, nes die Melkweg, satelliet-sterrestelsels. Daar is tussen 14 en 19 satellietstelsels: Die helderste en grootste een is Messier 32, wat met ’n kleinerige teleskoop gesien kan word. Die tweede helderste en naaste een is Messier 110. Die ander stelsels is dowwer en die meeste is vanaf die 1970's ontdek. Op 11 Januarie 2006 is aangekondig Andromeda se dowwe satellietstelsels lê op, of byna op, ’n enkele vlak wat deur Andromeda se middel loop. Hierdie onverwagte verspreiding word nog nie verstaan nie. Die vlak van die satelliete wys na ’n nabygeleë groep sterrestelsels, die M81-groep, en hou moontlik verband met die grootskaalse verspreiding van donker materie. Andromeda se satelliete word hier gelys volgens die datum van hul ontdekking (die wentelafstand is nie bekend nie). * Dit is onseker of dit ’n metgeselstelsel van Andromeda is. ** Kursiewe RK/Dek-waardes is rowwe ramings. Nuwe beelde van Nasa se Spitzer-ruimteteleskoop het lig gewerp op Andromeda se gewelddadige verlede. Dit wys een van Andromeda se satellietstelsels, Messier 32, het ’n paar miljoen jaar gelede deur een van Andromeda se spiraalarms gebars.


iThemba LABS (iThemba is Xhosa vir hoop; LABS is 'n akroniem vir Laboratory for Accelerator Based Sciences) is 'n wetenskaplike navorsingsentrum met aanlegte by Faure naby Kaapstad en op die Wits-kampus in Johannesburg. Die organisasie het in die verlede bekendgestaan as die Nasionale Versnellersentrum, en spesialiseer in die gebruik van partikelversnellers. Die hoofnavorsingsrigtings behels die produksie van mediese radioïsotope vir die behandeling van kanker, materiaalwetenskappe, kernfiska-eksperimente, ontwikkeling van nuwe versnellertegnologie en die intydse behandeling van kankerpasiente deur middel van proton- en neutronterapie. Die hoofaanleg naby Kaapstad huisves 'n aantal versnellers wat vir verskillende navorsingsdoeleindes aangewend word. Materiaal- en biologiese studies word hoofsaaklik deur 'n Van der Graaff-versneller bedien, terwyl kernfisika-navorsing en radioisotoop-produksie van 'n aantal siklotrone gebruik maak. Die hoofsiklotron, is 'n K=200 oopsektorsiklotron (OSS) en hy word deur twee voorversnellers gevoed. Die OSS is ontwerp om protone teen 200MeV te produseer. Die voorvernellers is soliedepoolsiklotronne (SPS) en produseer 8MeV protoonbundels. http://tlabs.ac.za/


Lynnwoodrif is 'n voorstad in die ooste van Pretoria, Suid-Afrika. Dit is tussen die woonbuurte Lynnwood Manor, Murrayfield en Die Wilgers geleë. "Subplek Lynnwoodrif". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


FC Gifu (FC岐阜, FC Gifu?) is 'n Japannese sokkerklub in die stad Gifu-prefektuur, Japan. Yoshikatsu Kawaguchi Alessandro Santos Yasuyuki Moriyama Hiromi Kojima Toshihiro Hattori Kazumichi Takagi Baže Ilijoski Satoshi Otomo Kayne Vincent Hierdie artikel is ’n saadjie. Voel vry om Wikipedia te help deur dit uit te brei.


Gainare Tottori (ガイナーレ鳥取, Gainare Tottori?) is 'n Japannese sokkerklub in die stad Tottori-prefektuur, Japan. 1983–1989 Tottori Teachers 1989–2006 SC Tottori 2007– Gainare Tottori Norio Omura Masayuki Okano Toshihiro Hattori Kenny Cunningham Roy Smith Kayne Vincent Hierdie artikel is ’n saadjie. Voel vry om Wikipedia te help deur dit uit te brei.


In die chemie is 'n isomeer 'n stof wat uit dieselfde atome bestaan, maar wat 'n ander struktuur, en daardeur ook ander eienskappe besit. Hierdie verskynsel word isomerie genoem. Daar is verskeie soorte isomere. Konfigurasie-isomere verskil omdat dieselfde atome verskillend bymekaar gehou word. Byvoorbeeld C4H10 kan n-butaan wees, 'n lineêre ketting van 4 koolstofatome, maar dit kan ook isobutaan of 2-metielpropaan wees met 'n vertakte ketting. Indien 'n benseenring twee substituente besit kan hulle bure wees (orto), een plek verder (meta) of aan die teenoorgestelde kant van ring sit (para). Oor die algemeen kom cis–trans-isomerie (voorheen "geometriese isomerisme") in molekules voor waar die relatiewe oriëntasie van twee onderskeibare funksionele groepe beperk word deur 'n ietwat onbuigsame raamwerk van ander atome. In die CIS-vorm is die funksionele groepe aan dieselfde kant, in die TRANS-vorm aan weerskante. Hierdie soort isomere word ook "konformasie isomere" (of net "konformasies") genoem. 'n Ander vorm van isomerie is stereo-isomere wat in hulle 3D-ruimtelike skikking verskil.


Die Mitsubishi G4M was 'n tweemotorige bomwerper wat deur die Japannese Keiserlike Vloot gebruik is tydens die Tweede Wêreldoorlog. Hierdie vliegtuig is ontwikkel na aanleiding van 'n togafstand-ten-alle-koste-spesifikasie van die Japannese Vloot in 1937. Kiro Honjo het die ontwerpspan gelei en hy het die spesifikasiedoelwit bereik deur die beskerming feitlik weg te laat ten opsigte van groter brandstoftenks. Die prototipe het sy nooiensvlug in Oktober 1939 voltooi. Die Geallieerdes het die bynaam Betty aan die vliegtuig gegee. Bombers 1939–1945 Kenneth Munson, Bounty Books 2012 ISBN 978-0-7537-2172-8


L.I. Bertyn is die skuilnaam van ’n onbekende literator(s) wat in verskeie koerantartikels in die vroeë tagtigerjare die pretensieuse, grootdoenerige en hoogdrawende binne ons letterkunde en letterkundige kritiek op satiriese wyse ontbloot. Daar word bespiegel dat dit waarskynlik Gerrit Olivier (dosent aan die Universiteit van die Witwatersrand), Marcus de Jong (bekende boekhandelaar van Braamfontein) en Dan Roodt (skrywer en destyds nagraadse student aan die Universiteit van die Witwatersrand) was. ’n Keur uit hierdie artikels word later in “Lekkerkunde” gepubliseer. Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste uitgawe 2005 Esaach: http://www.esaach.org.za/index.php?title=Bertyn,_L.I. Lekkerkunde Brink, André P. “Rapport” 16 September 1984 Sien Esaach-webwerf: http://www.esaach.org.za/index.php?title=Bertyn,_L.I.


Die borselstertmuishond (Bdeogale crassicauda) is 'n tipe muishond. Die soogdiertjies kom oor die sentrale dele van Afrika, van Kenia tot Mosambiek voor. Hulle vertoon amper hondagtig en staan soms orent op hul agterpote. Hulle word 40-50 cm lank, weeg 0.9-1.6 kg, en vreet klein voëltjies en eiers. B. c. crassicauda, sentrale Mosambiek, Malawi en Zambië B. c. nigrescens, Sentraal-Kenia (Nairobi) B. c. omnivora, gevind in die noordelike kusgebiede van Tanzanië en Kenia, is op die IUBN-rooilys (as B. omnivora) B. c. puisa, noordelike Mosambiek en suidelike Tanzanië B. c. tenuis, gevind in Zanzibar, geklassifiseer as 'n laer risiko/ veilig. Hoffmann, M. (2008). Bdeogale crassicauda. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 22 Maart 2009. Wikispecies het meer inligting verwant aan Borselstertmuishond


Aloe lettyae is vernoem na die botaniese kunstenaar, Cythna Letty. Dit is op die Suid-Afrikaanse Nasionale Biodiversiteitsinstituut (Sanbi) se rooidatalys as bedreigde spesie gelys. Dit kom slegs in die Limpopo in grasvelde bo 1000 meter seespieël voor. A. lettyae het kolle aan die onderkant van die blare en wye boë in die blomsteelvertakkings. Die balletjie aan die onderkant van die rooi-oranje blom is groter as by soortgelyke aalwyne. Anders as die meeste aalwyne wat in die winter blom, blom A. lettyae in die somer. "SANBI-rooilys" (in Engels). Geargiveer vanaf die oorspronklike op 9 Augustus 2016.


Die Armstrong Whitworth Albemarle was 'n tweemotorige bomwerper wat deur die Britse Lugmag gebruik is tydens die Tweede Wêreldoorlog. Die vliegtuig het sy nooiensvlug voltooi op 20 Maart 1930. Bombers 1939–1945 Kenneth Munson, Bounty Books 2012 ISBN 978-0-7537-2172-8


Hüd (Arabies: هود) was ’n Islamitiese profeet van antieke Arabië wat in die Koran genoem word. Die 11de soera van die Koran is na hom genoem, hoewel sy verhaal net ’n klein deel van die hoofstuk beslaan. Hüd word soms geïdentifiseer as Eber, ’n voorouer van die Israeliete wat in die Ou Testament genoem word, maar dit word betwis. Hy was vermoedelik ’n onderdaan van ’n koninkryk wat na sy stigter genoem is: Aad (ʿĀd). Dié was ’n vierdegeslagafstammeling van Noag (sy pa was Us, die seun van Aram, wat die seun van Noag se seun Sem was). Hoewel die Koran nie na die ligging van Aad verwys nie, word geglo dit was in die suidelike deel van die Arabiese Skiereiland, moontlik in Oos-Jemen en/of Wes-Oman. In die 1980's is ’n nedersetting ontdek wat vermoedelik Oebar is, wat in die Koran genoem word as Iram, die hoofstad van Aad. Hier volg ’n opsomming van die verhaal van Hüd, met die klem op twee spesifieke verse: Die volk van Aad was baie ryk en magtig en hulle het talle geboue en monumente opgerig om dit te wys.


Cornu aspersum, beter bekend onder sy algemene naam tuinslak, is 'n spesie van 'n landslak. As sodanig is dit 'n landwonende pulmonate gastropoot in die familie Helicidae, wat insluit die mees algemeen bekende landslakke. Van al die landwonende weekdiere, is hierdie spesie waarskynlik die meesbekende. In Engels tekse was die slak geklassifiseer onder die naam Helix aspersa vir meer as twee eeue, maar die huidige klassifikasie plaas dit in die genus Cornu. Cornu aspersum is inheems aan die Middellandse Seegebied en Wes-Europa, maar hetsy doelbewus of per ongeluk, het die mens dit versprei na die gematigde en subtropiese gebiede wêreldwyd. Die slak word genuttig as 'n delikatessen in sommige gebiede, maar dit word ook oral as 'n plaag beskou in tuine en in die landbou, veral in gebiede waar dit per ongeluk ingevoer is, en waar die slakke gewoonlik nie as 'n menu-item beskou word nie. Hierdie slakke word tipies gevind nadat dit gereën het of rondom skemer. Tydens warm weer sal hierdie hermafrodiete egter gewoonlik verborge bly.


Louise Boshoff (gebore 1957 op die Hoëveld) is 'n Suid-Afrikaanse sielkundige en Afrikaanse digter. Boshoff matrikuleer in 1975 aan die Hoërskool Lyttelton (later Verwoerdburg Hoërskool). Aanvanklik studeer sy Regswese aan die Universiteit van Pretoria, maar besluit na haar eerste jaar om liewer ’n B.A.-graad te verwerf met Afrikaans en Sielkunde as hoofvakke. Na voltooiing van die graad in 1978 studeer sy verder in die Sielkunde en behaal ’n B.A. Honneurs-graad en dan in 1983 ’n M.A.-graad in Beradingsielkunde. Sy voltooi haar internskap aan die Student Beradingsburo van die Universiteit van Pretoria. In 2002 verwerf sy ’n Ph.D.-graad in Kindersielkunde en verwante velde aan die Universiteit van die Oranje-Vrystaat. Sy kwalifiseer ook as ’n SHIP (Spontaneous Healing Intrasystemic Process) fasiliteerder in Oktober 2006. Sy staan in private praktyk as sielkundige en op ’n deeltydse basis werk sy vir dertien jaar by ’n remediërende skool. Haar spesialisvelde is loopbaanberading, ontledings deur middel van spesialistoetse en verhoudingsberading. Sy is getroud met Louis Prinsen, het twee dogters en woon in Pretoria. Haar gedigte word van vroeg af in Tydskrif vir Letterkunde geplaas en sy publiseer ook kinderstories in Custos.


Teresa Teng, Teng Li-Chun of Deng Lijun (29 Januarie 1953 – 8 Mei 1995) was 'n Taiwannese popsanger. Sy was bekend vir haar volksliedjies en romantiese ballades. Oor haar leeftyd het sy nie net liedjies in haar moedertaal (Mandaryns) opgeneem nie, maar ook in Taiwannees, Kantonees, Japannees, Indonesies en Engels. Teng, 'n lewenslange asmalyer, is in 1995 aan 'n ernstige respiratoriese aanval op vakansie in Thailand oorlede. Sy was 42. Wikimedia Commons het meer media in die kategorie Teresa Teng. (en) Teresa Teng in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Die eerste Betsjoeanaland Protektoraat posseëls wat in gebruik geneem is, was in 1888 met "Protectorate"  oorgedrukte seëls van Betsjoeanaland (sommige oorgedruk op Britse seëls en 'n paar spesifiek uitgereik vir die kolonie). In 1889 is 'n ½ -pennieseël van die Kaap die Goeie Hoop oorgedruk as "Bechuanaland / Protectorate". Van 1897 tot 1925 is vele meer Britse seëls oordruk met die protektoraat se naam in verskillende uitlegte. In 1910 is 'n 6-pennieseël van Transvaal ook oordruk; maar al was dit bedoel vir fiskale gebruik, is posgebruik ook bekend. Die eerste seëls met die amptelike inskripsie "Bechuanaland Protectorate" het in 1932 verskyn. Die 12 waardes, wat gewissel het van ½d tot 10 sjielings, het almal dieselfde ontwerp gebruik; 'n groep beeste langs 'n kremetartboom, daarbo 'n portret van Koning George V. Die gewone Silwer Jubileum-uitgawe het in 1935 verskyn. 'n Kroningsuitgawe verskyn in 1937 en 'n vastereeks in 1938 met die portet van Koning George VI, wat sy vader vervang het op die 1932-reeks. Die protektoraat se Vredesuitgawe van 1945 is vervaardig deur die oordruk van "Bechuanaland" op Suid-Afrikaanse Vredeseëls.


Trappistebier, of kortweg Trappist, is bier wat deur die Trappiste, ’n monnike-orde van die Cisterciënsers, verbou word. Dit is nie die naam van ’n biersoort nie, soos dikwels gedink word, maar ’n omskrywing van die herkoms. Daar is tans 11 Trappistebrouerye wêreldwyd: ses in België, twee in Nederland, en een elk in Oostenryk, die VSA en Italië. Hierdie artikel is ’n saadjie. Voel vry om Wikipedia te help deur dit uit te brei.


Dick Bruna (*23 Augustus 1927, Utrecht – †16 Februarie 2017, Utrecht) was ’n Nederlandse grafiese ontwerper, tekenaar en skrywer van kinderboeke. Hy was wêreldbekend vir sy kinderboeke oor Kleintjie (“Nijntje” in die oorspronklike Nederlands). Bruna was die tweede seun van Abs Bruna, ’n uitgewer. Hy is met klompvoete gebore en sy noemnaam was aanvanklik Henk. Toe ’n klein seuntjie was, was hy effens geset en het sy moeder hom gevolglik Dikkie genoem. Tydens die Tweede Wêreldoorlog het hy saam met sy gesin vir ’n tyd in Loosdrecht weggekruip omdat sy vader Arbeitseinsatz (dwangarbeid) onder die Duitsers wou vermy. Na die oorlop het Bruna vir ’n kort tyd sy skoollopbaan voortgesit. Die bedoeling was dat hy in die familietradisie van uitgewers sou voortgaan. Ter voorbereiding hierop is Bruna na Londen en Parys. In Parys het hy talle museums besoek en is aldaar geïnspireer om ’n kunstenaar te word. Toe hy na Nederland terugkeer het hy gevolglik met studie aan die Amsterdamse Ryksakademie vir beeldende kunste begin maar hy het dit ook nie lank volgehou nie.


Fotolise is 'n chemiese proses waarin ligenergie gebruik word om molekule te ontbind. Dikwels is fotolise die eerste stap in 'n fotochemiese reaksie. 'n Eenvoudige voorbeeld van fotolise is die vorming van twee chlooratome deur die verbreking van 'n chloormolekuul se binding. C l 2 + h ν → 2 C l ∙ {\displaystyle Cl_{2}+h\nu \to 2Cl\bullet } Die twee chlooratome is radikale met 'n ongepaarde elektron en daardeur taamlik reaktief. Met 'n alkaan sal hulle 'n chlooralkaan kan vorm. Fotolise is 'n uiters belangrike stap in die biologiese proses van die fotosintese. Hierdie proses verloop in plante deur tussenkoms van katalisatore (ensieme) soos chlorofil, maar die oorhoofse reaksie is gebaseer op die ontbinding van water: 2 H 2 O + h ν → 4 H + + O 2 + 4 e − {\displaystyle 2H_{2}O+h\nu \to 4H^{+}+O_{2}+4e^{-}}


Die Equisetaceae Rich. ex DC. is 'n familie van varingagtige plante. Hierdie familie is taamlik oud en is reeds bekend in die Devoon van meer as 300 miljoen jaar gelede. Die verwantskap met ander varingagtiges is nie duidelik nie. Kenmerkend is die hoë silikaatgehalte van die plant wat die selwande van die epidermis versterk. Die familie bevat een genus: Equisetum L. Die genus het ongeveer 15 spesies wat behalwe in Australië en Nieu-Seeland oor die hele wêreld voorkom. In Suider-Afrika word die perdestert Equisetum ramosissimum aangetref Net soos by die ander varingplante en mosse kom generasiewisseling ook by perdesterte voor: 'n geslagtelike en ongeslagtelike generasie wissel mekaar tydens die lewensiklus af. In die lente groei eers liggeel of bruinrooi stingels (lentestingels) uit die ondergrondse wortelstok. Aan die eindpunt van die stingel is 'n spoorkeël (strobilus) met 5 tot 10 spoorliggame wat kransgewys gerangskik is. Die spore word hierin ryp en in ŉ blougroen wolk deur die wind versprei. Wanneer die spore vrygelaat is, sterf die stingels af. Ryp spore het 'n meersellige wand en dra 2 lang, lintvormige hegorgane (hapterone).


In lugvaartterminologie, is 'n verwerpte opstyging of gestaakte opstyging (in lugvaarttaal aangedui deur Rejected Take-Off, afk. RTO) die situasie wanneer besluit word om die opstyging van 'n vliegtuig te aborteer. Daar kan baie redes vir die besluit om 'n verwerpte opstyging uit te voer, maar dis gewoonlik as gevolg van vermeende of werklike tegniese mislukkings, soos 'n enjinstaking tydens die opstyglopie. 'n Verwerpte opstyging word gewoonlik slegs uitgevoer indien die vliegtuig se spoed laer is as die opstygbesluitspoed, bekend as V1, is, wat vir die groter multi-enjinvliegtuie voor elke vlug bereken word. Teen laer as die besluitspoed moet die vliegtuig in staat wees om veilig te kan stop voor die einde van die aanloopbaan. Teen vinniger as die besluitspoed, mag die vliegtuig die aanloopbaan oorskiet as die opstyging gestaak word en daarom word 'n verwerpte opstyging gewoonlik nie bo hierdie spoed uitgevoer nie, tensy daar twyfel bestaan oor die vliegtuig se vliegvermoë. Indien 'n ernstige staking voorkom (of vermoed word) bo V1, maar die vliegtuig se vermoë om te vlieg word nie betwyfel nie, sal die opstyging kan voortgegaan ten spyte van die noodgeval en die vliegtuigloods sal probeer om so gou as moontlik weer te land.


Annalise Bosch is ’n Suid-Afrikaanse aktrise en regisseur. Sy is bekend vir haar rol in prente soos Ouma se slim kind (2007), Agter elke man (1990) en Liewe Hemel, Genis! Haar loopbaan begin in 1976 by die destydse Sukovs. Bosch regisseer vir Lizz Meiring in Bizzie Lizzie, Elke ander duim ’n dame en Lippetaal, en vir Amanda Strydom in Volstoom. In die debuutproduksie van Wikus du Toit se Sing! het sy teenoor Kosie Smit en Dawid Boverhoff gespeel. Sy het die hoofrol in Gustav Kuhn se fliek, Ouma se slim kind, vertolk. Sy was met die akteur en skilder At Botha getroud. Hulle seun, Pieter Bosch-Botha, was ook 'n akteur, regisseur en vervaardiger. 1986: Liewe Hemel, Genis!, as Myta Botes 1990: Agter elke man, as sosiale werker 2007: Ouma se slim kind, as Ouma 1983: Koöperasiestories, as Myta 1983: 1945, as Hester Fourie 1984: Die Dood Van Elmien Adler 2002: Ietermagô, Baby Blignaut 2006: Uncle Max, as Laggende Ouma HAT Taal-en-feitegids, Pearson, Desember 2013, ISBN 978-1-77578-243-8 Annalise Bosch in die Internet-rolprentdatabasis


Neutronium (soms verkort tot neutrium) is ’n voorgestelde naam vir materiaal wat slegs uit neutrone bestaan. Die woord is in 1926 (voor die ontdekking van die neutron) deur die wetenskaplike Andreas von Antropoff uitgedink vir ’n veronderstelde element met ’n atoomgetal 0 wat hy boaan die periodieke tabel geplaas het. Die betekenis van die woord het mettertyd verander en sedert die laaste helfte van die 20ste eeu word dit in niewetenskaplike geskrifte gebruik om te verwys na uiters digte stowwe soos in die kern van ’n neutronster. Wetenskaplike publikasies gebruik dit selde omdat daar verskillende definisies van "neutronium" bestaan en daar taamlike onsekerheid is oor die samestelling van die kerns van neutronsterre. "Neutrium: The Most Neutral Hypothetical State of Matter Ever". io9.com (in Engels). 2012. Geargiveer vanaf die oorspronklike op 12 November 2014. Besoek op 11 Februarie 2013. von Antropoff, A. (1926). "Eine neue Form des periodischen Systems der Elementen". Zeitschrift für Angewandte Chemie. 39 (23): 722–725. doi:10.1002/ange.19260392303. Geargiveer vanaf die oorspronklike (pdf) op 2 Mei 2020.


Die Pionier-opelugmuseum is 'n kulturele museum by Silverton ('n oostelike voorstad van Pretoria) wat die lewenstyl van die vroeë pioniers of Voortrekkers van die vroeë 19de eeu weerspieël. Dit word gehuisves in die oudste gebou in Pretoria, die opstal wat in 1848 gebou is, en word deur Ditsong Museums van Suid-Afrika bestuur. Die museum poog om besoekers die vroeë 19de eeu te laat herleef, met gidse geklee in klere van daardie tydperk. Aktiwiteite sluit in die maak van tradisionele brood en botter, asook demonstrasies van die voorlaaier ('n soort geweer). Die belangrikste besienswaardigheid is die plaasopstal wat in 1848 gebou is, en die geskiedenis van die mense wat op die oorspronklike plaas met die naam Hartebeestpoort gewoon het. Daar is 'n tradisionele kruietuin en 'n groentetuin waar 'n mens meer kan leer oor boererate, 'n boord, 'n wingerd en 'n gemeubileerde waenhuis uit daardie tydperk. Die opstal, gebou in 1848, is die hoofgebou van die kompleks en is deur vroeë Voortrekkerpioniers gebou deur tradisionele boumetodes. Dit is die oudste mensgemaakte struktuur wat nog staan in Pretoria.


Hierdie lys van Switserse mere omvat alle mere in Switserland wat 'n oppervlakte van groter as 1 km² het. Damme in Switserland word nie hier gelys nie.


Maria van der Walt (noemnaam Rika, gebore Kruger, Middelburg, Transvaal, 15 Desember 1922 – onbekend) was ’n sakevrou, staatsamptenaar en predikantsvrou. Maria Kruger het haar opleiding aan die Potchefstroom Gimnasium ontvang. Ná skool het sy toegetree tot die staatsdiens, maar in 1953, toe sy nagenoeg 31 jaar oud was, ’n vennoot in Babs Kruger Modelrokfabriek geword. Daarna was sy besturende direkteur en eienaar van Babs Krugermodes, Pretoria. Intussen was sy ook voorsitster van die Gereformeerde Sustersorganisasie. Kruger is op 4 Julie 1942 met ds. D.J. (Dirkie) van der Walt getroud. Uit dié huwelik is twee seuns en ’n dogter gebore. As pastoriemoeder het sy saam met haar man in die volgende gemeentes gestaan: Piet Retief-kombinasie (hy van 1939 af; sy net in die jaar van hul huwelik), Lydenburg-kombinasie (1942–1944), Koster (1944–1947), Rustenburg (1947–1951), Johannesburg-Wes (1951–1955), Pretoria-Suid 1955, Voortrekkerhoogte (1956–1979, waar haar man kapelaan was). Hy het sy emeritaat in 1979 aanvaar en is oorlede op 3 September 2005.


'n Puntdeeltjie (ook puntpartikel, ideale deeltjie of puntagtige deeltjie) is 'n idealisering van deeltjies wat volop gebruik word in fisika. Sy kenmerk is dat dit nie grootte besit nie: nul-dimensioneel, betekenende dat dit nie ruimte in beslag neem nie. 'n Puntdeeltjie is 'n gepaste voorstelling van enige voorwerp wie se grootte, vorm en struktuur irrelevant is in 'n gegewe konteks. Byvoorbeeld, van ver genoeg weg, sal 'n voorwerp van enige vorm lyk en optree soos 'n puntagtige voorwerp. In die teorie van swaartekrag, bespreek fisici dikwels 'n puntmassa, wat beteken 'n puntdeeltjie met 'n nie-nul massa en geen ander eienskappe of struktuur nie. Net so in elektromagnetisme, bespreek fisici 'n puntlading, 'n puntdeeltjie met 'n nie-nul elektriese lading. Soms, as gevolg van spesifieke kombinasies van die eienskappe, sal verlengde voorwerpe optree soos puntagtig selfs in hul onmiddellike omgewing. Byvoorbeeld, sferiese voorwerpe in 3-dimensionele ruimte wie se interaksies beskryf word deur die inverse kwadraat wet gedra hulle op so 'n wyse as of al hulle materie gekonsentreer is in hul massasenters.


Femke Rumpff (née Moolenaar, Groningen, Nederland, 9 Desember 1882 – oorlede Pretoria 1 Februarie 1973) was ’n vroueleier in die Gereformeerde Kerke in Suid-Afrika. Femke Molenaar se vader Laurens Marius Moolenaar (1 Augustus 1848 - 15 Mei 1934) was ’n argitek in haar geboortestad. Haar moeder was Maaike Haanstra (12 April 1850 - 20 September 1931). Sy was in diens van die pos- en telegraafdiens te Ijmuiden 1903-1909. Sy is op 27 Januarie 1910 te Velsen, Noord-Holland, getroud met Derk Rumpff (1878–1944), ’n boorling van Middelstum in die provinsie Groningen. Hy het begin1899, toe hy 20 jaar oud was, na Suid-Afrika gegaan as onderwyser te Wonderboom, distrik Pretoria,en aan die Tweede Vryheidsoorlog deelgeneem totdat hy deur die Btitse magte gevange geneem is. Hy is terug na Nederland om daar in die teologie te studeer. Ná sy volbragte studie (November 1909) en troue het sy hom na Suid-Afrika vergesel. Danksy sy deelname aan die Boere se vryheidstryd het ds. Rumpff die land en sy geskiedenis goed geken.


30 September – Frederick Roberts, 1ste Graaf Roberts, bevelvoerder van die Britse troepe in die Tweede Vryheidsoorlog, is gebore in Cawnpore, Indië Sien Jare in Suid-Afrika vir 'n lys van verwysings.


Die Goue chromis (Chromis ternatensis) is 'n vis wat voorkom westelike Stille Oseaan en die Indiese Oseaan; meer spesifiek aan die kus van Oos-Afrika suidwaarts tot by die suide van Mosambiek. In Engels staan die vis bekend as die Golden chromis. Die vis word tot 10 cm lank, die lyf is ovaalvormig en die stertvin gevurk. Die boonste gedeelte van die lyf is goudbruin tot olyfkleurig en word donkerder na agter. Die onderkant is bleek tot wit. Die stertvin het donkerbruin rante. Die visse leef in vlak koraalriwwe in water wat 2 tot 30 m diep is. Hulle vorm groot groepe bokant die rif waar hulle soöplankton vreet. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Chromis-ternatensis.html


Leonard Koza was ’n politieke aktivis en Afrikaanse skrywer, digter en dramaturg. Leonard Koza was op 20 September 1941 in Elsiesrivier gebore as seun van die bekende fotograaf Sollie Koza, wat een van die eerste inwoners van Matroosfontein was. Sy pa is in Maart 1990 op tagtigjarige ouderdom oorlede. Leonard ontvang sy laerskoolopleiding in Elsiesrivier en matrikuleer dan in 1962 aan die Elsiesrivier Hoërskool. Sy deelname aan die politiek terwyl hy student is verhoed dat hy onderwyser word. Na skool begin hy werk as verpleër by die Conradie-hospitaal en is daarna in die laat sestigerjare en vroeë sewentigerjare klerk by die Parow munisipaliteit. In 1970 voltooi hy ’n Diploma in Sosiale Werk in Londen in Engeland en in November 1983 verwerf hy ook ’n Diploma in skakelwerk. Hy is betrokke by verskeie munisipale vakbonde. In 1990 is hy organiserende sekretaris van die Westelike Provinsie se Plaaslike Owerhede Werkersunie en tot met sy aftrede in 2007 is hy organiseerder en werwer vir die vakbond Imatu in die Paarl. As politieke aktivis speel hy ’n groot rol in die Kaapse townships van Matroosfontein, Bishop Lavis en Ravensmead.


Inanda is 'n klein voorstad van Sandton, Johannesburg in Suid-Afrika. Dit is in Johannesburg se E-streek geleë. "Subplek Inanda". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Minderheidskabinet of minderheidsregering is 'n kabinet wat deur een of meer politieke partye gevorm word, maar gesamentlik nie 'n meerderheid van ten minste die helfte plus een van die totale aantal setels in die parlement het nie. In Nederlandse politiek is 'n koalisieregering is kabinet wat nie deur die helfte plus een setels (76) in die Tweede Kamer van die Nederlandse parlement gesteun word nie. In die Nederlandse stelsel van eweredige verteenwoordiging is dit amper onmoontlik vir een party om 'n absolute meerderheid van 76+ setels te behaal en is dit altyd nodig om koalisies te vorm. Dit is nogtans nie altyd moontlik om 'n kabinet (regeringspan) te vorm wat op 'n meerderheid berus nie. Dit kan soms deur om nuwe verkiesings te hou opgelos word, maar indien die kieser dikwels genooi word om te stem, word die opkoms dikwels laer. 'n Ander oplossing is om 'n minderheidskabinet te vorm wat nie 'n meerderheid het nie, maar wat deur een of meer partye wat nie aan die koalisie deelneem nie geduld word. In Nederlands word dit gedoogsteun genoem.


Johan Botha is 'n Suid-Afrikaanse akteur. Botha se vertolking van die pa in David Eldridge se Festén (vertaal deur Hennie van Greunen; onder regie van Heinrich Reisenhofer) word allerweë as sy meesterwerk beskou. Hy is met die aktrise Lida Botha getroud. Die egpaar verskyn in talle TV- en rolprentproduksies en was by al die Afrikaanse kunstefeeste vir hul Oupa en Ouma-stories bekend. Johan Botha begin sy skoolloopbaan by Laerskool De Kroon buite Brits, het later verder skoolgegaan op Lydenburg en sluit daarna as 'n akteur by die eertydse Truk aan. Hy was ook by die Goudstadse Onderwyskollege en Springbokradio betrokke. Deur die jare het hy in talle toneelstukke gespeel en deur die hele land getoer. In die vroeë 1970's word hy die eerste hoof van toneel by Swaruk in Suidwes-Afrika (hedendaagse Namibië). Kort na sy terugkeer na Suid-Afrika begin hy vryskutwerk in Johannesburg, en veral by die SAUK, te doen. Hier volg TV-produksies soos Nommer Asseblief, Suidpunt Hotel, Ou Grote, Moord op die lug, Sand, Hagenheim streng Privaat en talle ander.


Raedene Estate is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek Raedene Estate". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Kobus Burger is ’n joernalis en dramaturg en uitvoerende regisseur van drama by Radio Sonder Grense. Kobus Burger studeer vanaf 1991 tot 1994 joernalistiek aan die Universiteit van Stellenbosch. Hy word dan vanaf Januarie 1995 ’n kunsverslaggewer en musiek- en teaterresensent en later redakteur van Beeld se kuns- en vermaakbylae, Plus. Terselfdertyd word hy lid van die Kunstekabinet vir die Klein Karoo Nasionale Kunstefees (KKNK) en is hy ook beoordelaar vir die Nagtegaalprys. Hy word in 2007 deur dr. Eric Maisel, Amerika se voorste kreatiwiteitsafrigter, opgelei om kunstenaars van verskeie dissiplines te help om hulle kreatiewe potensiaal te bereik. In Augustus 2009 word hy aangestel as programbestuurder van die KKNK. In 2010 doen hy afstand van hierdie pos om hom toe te spits op sy skryfwerk, klasgee en ’n radioprogram. Hy hanteer ’n weeklikse teatergesprek op RSG Kuns en word in Mei 2012 aangestel as uitvoerende regisseur van drama by RSG. Hier is hy die stukrag agter die innoverende radio-kunstefees wat vanaf 2013 op RSG aangebied word. Hierdie fees word bekroon met ’n Fleur du Cap-teaterprys vir vernuwing en verower ook ’n innovasieprys van Business Arts South Africa (BASA).


(471325) 2011 KT19 (met die bynaam Niku) is ’n Trans-Neptunus-voorwerp in ’n wentelbaan om die Son met ’n ongewone helling van 110 grade in ’n retrograde rigting. Die voorwerp is in 2015 ontdek en die ontdekking is in Augustus 2016 aangekondig deur ’n span sterrekundiges wat die Pan-STARRS-teleskoop gebruik het. Dit is gou verbind met ’n veronderstelde prograde sentour, 2011 KT19, wat verlore gegaan het. (471325) 2011 KT19 is deel van ’n groep voorwerpe wat in ’n hoogs ongewone wentelbaan om die Son beweeg. Die rede vir hierdie ongewone wentelbane was in Augustus 2016 nog onbekend. Die wentelbaaneienskappe van 2011 KT19 is vergelyk met dié van 2008 KV42 (ook bekend as Drac). Dit lyk of hul wentelbane en dié van vier ander voorwerpe op dieselfde vlak voorkom, met drie in prograde en drie in retrograde bane. Die moontlikheid dat hierdie ooreenkoms toevallig is, is 0,016%. Hierdie wentelbane behoort oor ’n paar miljoen jaar uit dié gedeelde vlak te beweeg, aangesien die presessie van prograde en retrograde wentelbane in teenoorgestelde rigtings geskied.


Hostels verskaf begrotingsgeoriënteerde, gesellige akkommodasie waar gaste 'n bed huur, gewoonlik 'n stapelbed, in 'n koshuis en 'n badkamer, sitkamer en soms 'n kombuis deel. Die kamers kan gemeng of enkelgeslag wees, en private kamers mag ook beskikbaar wees. Hostels is dikwels goedkoper vir beide die operateur en die inwoners; baie hostels het langtermyn inwoners wie in diens is as ontvangs- of huishoudingpersoneel in ruil vir die ervaring of afslagakkommodasie. In sekere lande, soos die Verenigde Koninkryk, Ierland, Indië en Australië, verwys die woord hostel soms ook na instansies wat langtermyn akkommodasie verskaf. In Indië, Pakistan en Suid-Afrika, verwys hostel ook na koshuisskole of studente slaapsale in inwonerkolleges en universiteite. In ander dele van die wêreld verwys die woord hostel hoofsaaklik na die gedeelde akkommodasie vir reisigers of rugsaktoerisme. Hierdie artikel is ’n saadjie. Voel vry om Wikipedia te help deur dit uit te brei.


Demi-Leigh Nel-Peters (gebore 28 Junie 1995) is op Sondag 26 Maart 2017 in die Sun City Superbowl as Mejuffrou Suid-Afrika 2017 aangewys. Die geleentheid is op M-Net en Mzansi Magic uitgesaai. Demi-Leigh Nel-Peters het die kroon voor 11 ander finaliste, 25 ander deelnemers en meer as 900 inskrywings weggeraap. Sy het Suid-Afrika in 2017 se Mej. Heelal-kompetisie verteenwoordig, waar sy op Sondag 26 November as die wenner aangewys is. Sy is die tweede Suid-Afrikaanse Mej. Heelal-wenner na Margaret Gardiner in 1978. Demi-Leigh Nel-Peters het Suid-Afrika ook in die Mej. Wêreld-kompetisie verteenwoordig. Sy is deur Mejuffrou Suid-Afrika 2016, Ntandoyenkosi Kunene, gekroon. Nel-Peters is in Sedgefield gebore op 28 Junie 1995, dogter van Bennie Peters and Anne-Marie Steenkamp. Sy is vlot in beide Afrikaans en Engels. (en) MISS SA 2017 SEMI-FINALISTS REVEALED. URL besoek op 28 November 2016. (en) Miss South Africa 2017 semi-finalists revealed – PHOTOS. URL besoek op 28 November 2016. JK, Morne (27 Maart 2017). "Who is Demi-Leigh Nel-Peters". Jacaranda FM.


Louis Henry Sullivan (* 3 September 1856; † 14 April 1924) was 'n Amerikaanse argitek na wie dikwels verwys word as die "Vader van die wolkekrabber" en as die "Vader van modernisme". Sullivan word deur vele as die skepper van die moderne wolkekrabber beskou, was 'n invloedryke argitek en kritikus van die Chicago-skool binne die Amerikaanse boukunde, was 'n mentor vir Frank Lloyd Wright en het as inspirasie gedien vir 'n groep argitekte in Chicago wat bekendheid sou verwerf as die Prairie School. Saam met Wright en Henry Hobson Richardson word Sullivan erken as die "Drie-eenheid van Amerikaanse argitektuur". Die leuse "Vorm volg funksie" word aan Sullivan toegeskryf, alhoewel hy self na 'n antieke Romeinse argitek as oorsprong van die konsep verwys het. In 1944 het Sullivan die tweede argitek in die geskiedenis geword aan wie die American Institute of Architects (AIA) se goue medalje postuum toegeken is. Mervyn D. Kaufman: Father of Skyscrapers: A Biography of Louis Sullivan. Boston: Little, Brown and Company 1969 Chambers Biographical Dictionary.


Priapisme is ’n toestand waar ’n penis ure lank hard bly sonder dat daar stimulasie is of nadat stimulasie geëindig het. Daar is drie soorte: iskemies, (laevloei), nie-iskemies (hoëvloei) en terugkerend iskemies (onderbroke). Die meeste gevalle is iskemies; dit is gewoonlik pynlik terwyl nie-iskemiese priapisme nie is nie. By iskemiese priapisme is die grootste deel van die penis hard, maar nie die eikel nie; by nie-iskemiese priapisme is die hele penis halfstyf. Sekelselsiekte is die grootste oorsaak van iskemiese priapisme. Ander oorsake sluit in medisyne en dwelmmiddels soos kokaïen en dagga. Nie-iskemiese priapisme kan voorkom ná trauma aan die penis of ’n rugmurgbesering. Eersgenoemde kom voor wanneer nie genoeg bloed uit die penis vloei nie, terwyl laasgenoemde gewoonlik voorkom weens toenemende bloedvloei. Behandeling hang af van die soort priapisme. As dit nie binne die eerste 48 uur behandel word nie, kan voltydse littekens aan die penis vorm. Die siekte kom by sowat 1 uit 20 000 tot 1 uit 100 000 mans per jaar voor. Die term is afgelei van die naam van die Griekse god Priapos (Grieks: Πρίαπος), ’n god van vrugbaarheid.


Die doringkapok (Eriocephalus spinescens Burch.) is 'n houtagtige plantspesie wat endemies aan Suid-Afrika is. Dit kom in die Vrystaat, Noord-Kaap en Wes-Kaap voor. Op die SANBI-rooilys is dit as 'veilig' (LC) gelys. Dit is 'n dwergstruikie wat in die droë Karoo saam met Pentzia spinescens voorkom, veral in gebiede wat oorbewei word. Dit is volop in die Witsand-natuurreservaat se Karoo-Kalahari-bosveld, saam met ander struike soos Rhigozum trichotomum, Eriocephalus pubescens, Aptosimum spinescens en Rosenia humilis, asook grasse soos Stipagrostis obtusa. Die plant het matige waarde vir beweiding. ook: kapokbos, kleinkapok, kleinkapokbossie, silwerbos, silwerbossie, silwerkapok, veerkapok, veerkaroo, volstruiskapokbossie "SANBI-rooilys" (in Engels). Geargiveer vanaf die oorspronklike op 12 Mei 2020. Biogeography and Ecology of Southern Africa, J.A. Werger, A.C. van Bruggen, Springer Science & Business Media, 2012, ISBN 9400999518, ISBN 9789400999510 bls. 287 "Witsand-Kalahari" (in Engels). Geargiveer vanaf die oorspronklike op 12 Mei 2020.


Ondeurskynendheid is die meet van die ondeurdringbaarheid van elektromagnetiese of ander vorme van straling, veral sigbare lig. In stralingsoordrag beskryf dit die absorpsie en verstrooiing van straling in 'n medium soos plasma, diëlektrikum, afskermingsmateriaal en glas. 'n Ondeurskynende voorwerp is nie deursigtig (alle lig word deurgelaat) of deurskynend ('n deel van die lig word deurgelaat) nie. Wanneer lig 'n koppelvlak tussen twee stowwe tref, word dele daarvan weerkaats, geabsorbeer en verstrooi en die res word deurgelaat (kyk ook refraksie). Weerkaatsing kan verstrooid, byvoorbeeld lig wat van 'n wit muur weerkaats, of soos 'n spieël, byvoorbeeld lig wat van 'n spieël weerkaats, wees. 'n Ondeurskynende stof laat geen lig deur nie, en daarom word lig weerkaats, verstrooi of geabsorbeer. Beide spieëls en koolswart is ondeurskynend. Ondeurskynendheid hang af van die frekwensie van die lig. Byvoorbeeld, sommige soorte glas, alhoewel visueel deursigtig, is grootliks ondeurskynend vir ultraviolet lig. Meer ekstreme frekwensie-afhanklikheid is sigbaar in die absorpsielyne van koue gasse. Ondeurskynendheid kan op baie maniere gekwantifiseer word, byvoorbeeld, lees die artikel oor wiskundige beskrywings van deurskynendheid.


Datei was die skuilnaam van die Afrikaanse skrywer Pieter Jordaan (*1924 – †1953). Pieter Cornelius Johannes Jordaan is op 7 November 1924 op die Roggeveldse rante (naby Sutherland) gebore as een van vyf kinders. Die skrywer Anna Jordaan (wat onder andere Iemand soos Tant Breggie geskryf het) is een van sy susters. Hy skryf onder die skuilnaam Datei. Hy is ’n tengerige seun wat eers op vyfjarige leeftyd begin loop en regdeur sy kort lewe baie las het met sy gesondheid. Hy het skool gegaan aan die Hoërskool Sutherland. Die laaste jare van sy lewe bly hy weer op sy geboortedorp. Hy is op 3 Julie 1953 op Sutherland oorlede. Sy eerste verhaal, Maak oop daardie deur, word in 1951 in Huisgenoot gepubliseer en verwerf ook die toekenning as die beste verhaal van die maand. Daarna verskyn daar gereeld verskeie tydskrifverhale van hom en ook die gewilde Ure-reeks, wat in Sarie Marais gepubliseer word. Na sy dood word sy sketse in twee bundels versamel onder die titels Ure met horings (’n dag in die lewe van ’n vrou) en Ure vol seesand (’n dag in die lewe van ’n gesin).


Piet Uithalder (*18 Desember 1872, Wellington -† 20 Februarie 1940, Kaapstad) is die skuilnaam van Abdullah Abdurahman, wat in die tydperk 1909–1922 in sy rubriek Straatpraatjes in die A.P.O. tydskrif Afrikaans as politieke versettaal gebruik en ook ’n belangrike rol speel as baanbreker met die gebruik van Afrikaans as satire Piet Uithalder is die skuilnaam van ’n Kaapse rubriekskrywer wat tussen 1909 en 1922 die rubriek “Straatpraatjes” in A.P.O., die tydskrif van die African Political (later: People’s) Organisation (APO), behartig. Die APO was ’n nasionale politieke party wat in 1902 gestig is en die belange van die bruinmense van Suid-Afrika verteenwoordig het. Hoewel die identiteit van die rubriekskrywer nooit amptelik bekend gemaak is nie, word daar aanvaar dat Abdullah Abdurahman, leier van die APO, hierdie rubriek geskryf het, hoewel die moontlikheid ook bestaan dat die rubriek deur meer as een medewerker geskryf is. Ten spyte van die rubriek is Abdurahman nie ’n ondersteuner van Afrikaans nie en is hy gekant teen die pogings om Afrikaans ’n amptelike taal te maak.


Die Maremani-reservaat is oos van Musina in die provinsie Limpopo geleë. Dit omvat vlaktes, heuwels, klipperige dagsome, berge en riviere. Dit is 427 – 833 m hoog bo seevlak geleë. Die reënval varieer van 331 – 342 mm per jaar wat in die somer val. Die temperatuur varieer van 2,7 °C tot 43,8 °C en die gebied word as rypvry beskou. Van die talle groot soogdiere wat hier voorgekom het, is daar slegs die blesbok, gemsbok en rooihartbees oor. Die graslaag is in 'n swak toestand en dit tref veral die grasvreters. Die veld is blootgestel aan indringing deur bosspesies. Sedert die stigting van die reservaat is talle spesies opnuut ingevoer. Die streek se plantegroei word veral deur mopaniebosveld gekenmerk. Daar is 6 tipes begroeiing wat 17 plantgemeenskappe omvat.


Hierdie naam is volgens die Oos-Slawiese gebruik; die patroniem is Nikolajewitsj en die van is Romanof. Moenie verwar word met sy seun groothertog Nikolaas Nikolajewitsj van Rusland (1856-1929) nie. Groothertog Nikolaas Nikolajewitsj van Rusland (Russies: Николай Николаевич; 8 Augustus [O.S. 27 Julie] 1831 – 25 April [O.S. 13 April] 1891) was die derde oudste seun en sesde oudste kind van keiser Nikolaas I van Rusland en prinses Charlotte van Pruise (keiserin Aleksandra Fjodorowna), en een van die stamvaders van die takke van die Russiese keiserlike familie. Hy word soms "Nikolaas Nikolajewitsj die Ouere" genoem om hom van sy seun te onderskei. Nikolaas is op Tsarskoje Selo by Sint Petersburg gebore. Sy pa het vir hom ’n loopbaan in die weermag gereël. Op die dag van sy geboorte is hy aangestel as erekolonel van die Lewensredderslansiers en is hy opgeneem in die Lewensreddersgenietroepe. Hy was feitlik sy lewe lank ’n soldaat en het aan die Krimoorlog deelgeneem toe hy nog in sy vroeë 20's was, aan die Slag van Inkerman (1854).


Klipriviersberg-natuurreservaat is 'n natuurreservaat van 640 ha bestaande uit veld en koppies wat deur die Johannesburg Stad se Parke-afdeling bestuur word. Dit is 11 km suid van Johannesburg geleë. Dit is die tuiste van baie spesies van flora en voëllewe, asook van groot en klein soogdiere soos blesbokke, sebra's, wildebeeste en duikers. Die reservaat beskik oor 'n aantal staproetes en paaie, argeologiese terreine met die Bloubosspruit wat deur die gebied vloei. Die reservaat se naam is afgelei van die plaas Klipriviersberg, hoewel dit uit dele van die plase Rietvlei, Olifantsvlei en moontlik Eikenhof bestaan, wessuidwes van Klipriviersberg en suid van die plaas Turffontein. Groot soogdiere soos die swartwildebees, blesbok, springbok, rooihartbees en sebras word in die reservaat aangetref, met ongeveer 240 soorte van hierdie groot diere. Talle klein soogdiere word ook hier gevind. 215 Voëlspesies is aangeteken in die reservaat, sowel as slange, geitjies, akkedisse, skinks en skilpaaie. Dit is ook 'n toevlugsoord vir inseklewe soos skoenlappers, wurms en spinnekoppe. Daar is ongeveer 650-700 plantspesies in die reservaat, 340 wilde blomme, 67 bome en struike sowel as 70 grasspesies is gekatalogiseer.


Die seeboontjie (Entada rheedii Spreng.) is 'n rankplant wat groot peulvrugte dra wat bestand is teen seewater. Dié peule versprei deur op die oseaan se golwe te dryf. Dit is inheems aan Suid-Afrika (veral KwaZulu-Natal) maar dit het 'n groot paleotropiese voorkomsgebied. Op die SANBI-rooilys word dit as 'veilig' gelys. Dit is 'n plant wat taamlik groot kan word. Die ranke kan tot 120 m lank en aan hulle basis tot 40 cm in deursnee word. Die ranke kan deur die boomkroon van die een boom op die ander kruip. Die peule is ook groot, hulle kan 200 cm lank en 15 cm breed word. Die sade word gekook om die saponiene te vernietig en geëet. Die gedroogde blare word gerook en soms ook die ongekookte sade geëet om lewendige drome op te roep. Die spesiesnaam rheedii word soms ook as rheedei gespel en verwys na die Nederlandse plantkundige Hendrik van Rheede. Rank Saad Kiem blare blomme peulvrug "SANBI-rooilys" (in Engels). Geargiveer vanaf die oorspronklike op 20 September 2015. Useful tropical plants.


Jack Black (1969-) is ’n Amerikaanse akteur, musikant en komediant. Hy was onder meer in High Fidelity en School of Rock te sien. Black sing of speel in talle van sy flieks kitaar en is vir twee Golden Globes genomineer. Hy is ook die hoofsanger van die rockgroep Tenacious D, wat hy in 1994 met sy vriend Kyle Gass gestig het. Thomas J. Black, Jr. is op 28 Augustus 1969 in Santa Monica, Kalifornië in die Verenigde State van Amerika gebore. Sy ouers skei toe hy 10 was, waarna hy met sy pa na Culver City verhuis. Op universiteit was hy 'n lid van Tim Robbins se Actor's gang, wat hom in 1992 'n rol in die speelfilm Bob Roberts besorg. Dit was net 'n stemrol, maar die begin van sy loopbaan as akteur Hy tree in sy beginjare in TV-programme soos The Golden Palace en Northern Exposure op, en het klein rolle in films soos Airborne, Demolition Man, Waterworld, The Fan, The NeverEnding Story III en The Cable Guy gespeel. Hy maak egter sy deurbraak in 2000 met High Fidelity.


Motswedi is 'n dorpie in Ngaka Modiri Molema-distriksmunisipaliteit in die Noordwesprovinsie, Suid-Afrika. Dit is die geboortedorp van Lucas Mangope, die ontslape president van die destydse "onafhanklike" bantoestan Bophuthatswana. "Subplek Motswedi". Sensus 2011.


Rietpan is 'n dorpie in Ngaka Modiri Molema-distriksmunisipaliteit in die Noordwesprovinsie, Suid-Afrika. "Subplek Rietpan". Sensus 2001.


Hierdie is 'n lys van eerste ministers van Israel. Die eerste minister word in Hebreeus genoem: ראש הממשלה - Rosh HaMemshala – Hoof van die Regering. Lys van presidente van Israel Lys van kabinette van Israel Provisoriese regering van Israel. Tot 22 November 1995 waarnemend. Vanaf 4 Januarie 2006 in 'n koma. Tot 14 April 2006 waarnemend.


Berario is 'n klein voorstad van Johannesburg, Suid-Afrika. Dit is in Johannesburg se B-streek geleë. "Subplek Berario". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Daniel Brinkpark is baie klein woongebied in Randburg, Suid-Afrika. Dit is in Johannesburg se B-streek geleë. "Subplek Daniel Brinkpark". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Fietsrybroek is 'n kort, velknus sintetiese broek ontwerp om gemak en doeltreffendheid te verbeter, terwyl die draer fietsry. Dit: verminder windweerstand, deur die verhoging van aërodinamiese doeltreffendheid; beskerm die vel teen herhalende wrywing van die bene teen die fietssitplek of fitsraam; bied ondersteuning aan die geslagsdele, analoog aan 'n balbakkie; trek sweet weg van die vel af, om sodoende skaaf en uitslag te voorkom, en om die ryer af te koel deur die proses van verdamping; druk die beenspiere saam, wat kan help om spiermoegheid te bekamp; verminder die gewig van 'n ryer se klere (in vergelyking met die dra van 'n denimbroek, gimkortbroek of kniebroeke); en verbeter gemak tydens lang ritte met ekstra opstopsel in die sitplekarea. Dede Demet Barry (2006). Fitness Cycling. Human Kinetics. ISBN 0-7360-6364-1. Wikimedia Commons het meer media in die kategorie Fietsrybroek. Hierdie artikel is ’n saadjie. Voel vry om Wikipedia te help deur dit uit te brei.


Die Consolidated PBY Catalina is 'n vliegboot wat onder andere as 'n bomwerper en patrollievliegtuig gebruik is tydens die Tweede Wêreldoorlog. Dit was ook gebruik om duikbote te soek en te kelder. Die PB beteken Patrol Bomber en die Y is die kode wat toegeken is aan Consolidated Aircraft. Die eerste prototipe, XP3Y-1 het op 21 Maart 1935 sy nooiensvlug onderneem. Die Consolidated Aircraft model-28 was die eerste vliegboot met kantelbalkvlerke. 'n Bestelling is geplaas vir sestig PBY-1 soos die eerste produksievliegtuig bekendgestaan het. Die eerste vliegtuie is in Oktober 1936 afgelewer. 'n Volgende bestelling van 50 is in 1937/8 afgelewer. Gedurende 1938 is drie PBY-3 en 'n vervaardigingslisensie aan die USSR verkoop. Die USSR model, hernoem na GST, was toegerus met M-62 motore. Verdere bestellings vir 66 PBY-3's en 33 PBY-4's is aan die Amerikaanse Vloot afgelewer. Laasgenoemde model bevat die observasieborrels aan die kante van die vliegtuig wat kenmerkend van die meeste modelle daarna was. Die Britse Lugmag het een evaluasiemodel 28-5 in Julie 1939 ontvang, wat hulle opgevolg het met 'n bestelling van 50 vliegtuie soortgelyk aan die Amerikaanse Vloot model PBY-5.


Randparkrif is 'n voorstad van Johannesburg, Suid-Afrika wat aan die westelike grens van Randburg geleë is. "Subplek Randparkrif". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Hurlingham Gardens is 'n voorstad van Johannesburg, Suid-Afrika. "Subplek Hurlingham Gardens". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die wildetee (Athrixia elata Sond.) is 'n struikie wat in Lesotho, Eswatini, die Vrystaat, Mpumalanga, Gauteng en Limpopo voorkom. Op die SANBI-rooilys is dit as 'veilig' (LC) gelys. Nes A. phylicoides word hierdie plant soms as tee gebruik. Navorsing het getoon dat dit min toksisiteit veroorsaak in waterige oplossings. In alkohol is dit anders. Die tee bevat geen kaffeïen nie. Wildetee "SANBI-rooilys" (in Engels). Geargiveer vanaf die oorspronklike op 30 April 2020. Evaluation of Athrixia bush tea for cytotoxicity, antioxidant activity, caffeine content and presence of pyrrolizidine alkaloids. McGaw LJ, Steenkamp V, Eloff JN., J Ethnopharmacol. 2007 Mar 1;110(1):16-22.


Inma Cuesta (gebore op 25 Junie 1980) is ’n Spaanse aktrise. Blancanieves (gebaseer op Sneeuwitjie; 2012) Julieta (2016) Hierdie artikel is ’n saadjie. Voel vry om Wikipedia te help deur dit uit te brei.


John Rogers Searle (Denver (Colorado), 31 Julie 1932) is 'n Amerikaanse filosoof en hoogleraar aan die Universiteit van Kalifornië, Berkeley. Hy is veral bekend vir sy bydraes tot die taalfilosofie en die filosofie van die gees, sowel as sy bydrae tot die konsep van "sosiale realiteit". Hy word beskou as een van die toonaangewende taalfilosowe in die twintigste eeu, en word verbind met die stroming van die gewone taal filosofie (ordinary language philosophy). Searle word gebore in Denver in 1932 en studeer aan die Universiteit van Wisconsin en daarna met 'n Rhodesbeurs aan die Universiteit van Oxford. Hy word hier ingewy in die filosofie van die sogenaamde gewone taal filosofie ordinary language philosophy, wat sy bloeityd beleef in Oxford in die jare vyftig, en wat hy deur die ontwikkeling van sy taaloptredeteorie 'n belangrike impuls sou gee. In Oxford studeer Searle van 1957 tot 1959 aan die beroemde Christ Church College, waar hy in 1959 ook promoveer. In 1959 word Searle, nog nie eers dertig jaar oud, tot hoogleraar benoem aan die Universiteit van Kalifornië in Berkeley.


Die 2008 Formule Een Maleisiese Grand Prix is op 23 Maart 2008 op die Sepang Internasionale Renbaan in Sepang, Maleisië, gehou. Dit was die tiende wedren van die kampioenskapseisoen en is deur Kimi Räikkönen in sy Ferrari gewen.


Anton Döckel is ’n Afrikaanse skrywer. Anton Döckel is ’n rekenaarkundige en -programmeerder van Kaapstad. Hy het deelgeneem aan die “Flinkdink”-reeks op televisie en was 'n lid van die Kaapse radiospan in die vasvraprogram “Klop die kampioene” oor die radio. “Om te wen” is ’n jeugverhaal oor ’n alleenkind se doel om homself met deelname aan ’n rekenaarspel te bewys. “Terug na Klein Paradys” is ’n bundel kortverhale waar ’n jong seun of jong man in meeste van die verhale as hoofkarakter optree. Die verhale handel telkens oor ’n wêreld wat die hoofkarakter uit die verlede onthou. In die titelverhaal word die verhalende element ondergeskik gestel aan die insig dat met die verloop van tyd en ervarings wat mens opdoen, daar onvermydelik ’n slang in elke paradys indring. Hierdie bundel is in 1991 op die kortlys vir die toekenning van die Ou Mutual-prys en word in 1990 genomineer vir die Rapportprys. Kortverhale van hom word deur Abraham H. de Vries in die versamelbundels  “Steekbaard” en “Uit die kontreie vandaan” opgeneem.


Philip du Plessis (*16 Augustus 1883, Richmond – † 1 Julie 1961) was ’n NG predikant en die skrywer van ’n boek met herinneringe oor die Anglo-Boereoorlog. Philippus Jacobus Du Plessis is op 16 Augustus 1883 op Richmond in die Oos-Kaap gebore. As agtienjarige seun sluit hy as Kaapse rebel in Januarie 1901 by die Boeremagte aan wat in die Anglo-Boereoorlog veg en hy bly tot aan die einde van die oorlog in die veld. Later bekwaam hy hom as predikant en bedien onder andere die NG gemeente van Sterkstroom van Junie 1920 tot Junie 1923, waarna hy die gemeentes van Queenstown tot 1929 en De Aar tot 1946 bedien. Hy is getroud met Martha Hester Muller. Op 1 Julie 1961 is hy oorlede. Oomblikke van spanning is sy oorlogsherinneringe. Hy dien vanaf Januarie 1901 in die Boerekommando’s onder kommandant Fouché in die Oostelike Provinsie in die Kaapkolonie. Hierdie vlot geskrewe boek bied waardevolle inligting oor die krygsoperasies in die Kaap en vul die skraal inligting wat oor die stryd in hierdie gebied bestaan aan.


Richardis of Richgard(is) (* 840; † 18 September 900 in Andlau) was die vrou van Keiser Karel III. Sy was die dogter van die Elsasiese graaf Erchanger van die familie van die Ahalolfinger en is in 862 met Karel III getroud. Saam met hom is sy in 881 tot Romeinse Keiserin gekroon. Die huwelik het kinderloos gebly. 887 word sy van egbreuk met die Kanselier Liutward van Vercelli beskuldig wat waarskynlik deel van 'n politieke intrige was. In 880 het sy haar toe in die Klooster van Andlau teruggetrek, wat deur haar vader gestig is. Sy het tot haar dood daar gebly (tussen 894 en 909) en is ook daar begrawe. Sy was van 877 tot 893 Abdis van die vroueklooster van Säckingen en tussen 878 en 893 ook die Abdis van die Fraumünsterabdy in Zürich. Beide kloosters het aan die keiser behoort. Haar man het vir haar 'n lewenslange vruggebruik op albei toegeken, sowel as op die kloosters van Sint Marinus in Pavia en die klooster in Zurzach. Richardis word in die Rooms-Katolieke Kerk as 'n heilige vereer. Haar dag van herdenking is die 18 September.


Die Durban Botaniese Tuin is die oudste nog bestaande botaniese tuin in Afrika en is bekend om sy inheemse en eksotiese plante wat tuishoort in 'n subtropiese klimaat. Die tuin van 15 ha op die oostelike helling van die Berearif is in 1849 gestig. Die doel was om Kew Gardens te help met navorsing oor en die versamel van tropiese plante van ekonomiese nut, soos byvoorbeeld suikerriet, tee, koffie en pynappels. Tussen 1882 en 1913 was John Medley Wood die kurator en in sy tyd het die tuin groot bekendheid verwerf. In die tuin is 'n omvangryke versameling broodbome afkomstig uit Suid-Afrika en andere wêrelddele. Die Wood-broodboom (Encephalaratos woodii) is een van die seldsaamste plante in die wêreld. Kurator Wood was 'n begeesterde versamelaar van varings en het verskeie artikels daaroor geskryf. Die eerste bromelias is in 1885 in die tuin aangeplant. Die versameling orgideë is in 1931 begin en bestaan tans uit 'n 9 000 plante. In die tuin staan 917 palmbome wat 130 spesies verteenwoordig. Verder staan daar 1 354 ander bome van oral oor die wêreld heen. Van hierdie bome is meer as 80 ouer as 'n 100 jaar.


Roerbraai is 'n ideale, vinnige gaarmaakmetode vir vleis omdat die dun repies vleis binne minute gaar word. Rooivleisindustrie van Suid-Afrika www.lambandmutton.co.za Hierdie artikel is ’n saadjie. Voel vry om Wikipedia te help deur dit uit te brei.


Peter Reyner Banham (* 2 Maart 1922; † 19 Maart 1988) was 'n Engelse argitektuurkritikus en produktiewe skrywer wat veral bekendheid verwerf het met sy teoretiese ondersoek Theory and Design in the First Machine Age (1960) en sy befaamde boek oor boukuns in Los Angeles, Los Angeles: The Architecture of Four Ecologies (1971), waarin hy sy stadservaring en visie van dié Suid-Kaliforniese metropool in vier ekologiese modelle kategoriseer – Surfurbia, Foothills, The Plains of Id en Autopia – en hul kenmerkende argitektoniese kulture beskryf. Banham was aanvanklik in Londen werksaam, maar het vanaf die laat 1960's tot en met sy afsterwe in 1988 hoofsaaklik in die Verenigde State gewoon. Ná sy akademiese opleiding in meganiese ingenieurswese en kunsgeskiedenis het Reyner Banham tot die oortuiging gekom dat tegnologie 'n samelewing nie net opwindender sou maak nie, maar ook demokratieser. In sy werk en teorieë het 'n ongewone kombinasie uit die kruispunt van akademiese strengheid en popkultuur gegroei wat in opvallende opposisie tot beide tradisionaliste en ortodokse Marxiste was, maar Reyner Banham se oë geopen het vir die kulturele, maatskaplike en politieke implikasies van visuele kunste in die naoorlogse tydperk, soos sy biograaf Nigel Whiteley opgemerk het.


Die doringbroodboom (Encephalartos horridus (Jacq.) Lehm.) is 'n broodboomspesie wat endemies is aan Suid-Afrika. Op die SANBI-rooilys is dit as bedreigde spesie (EN) gelys. Dit kom net in die Albany-ruigte in die Oos-Kaap rondom Port Elizabeth en Uitenhage voor op klipperige kwartsdagsome. Die plant het reeds meer as 50% van sy oorspronklike voorkomsoppervlakte verloor. Die plant kan in dwergvorm voorkom of in sy normale vorm. Dis 'n klein broodboom van 80 cm hoog en 30 cm in deursnee. Die plant het 'n ongewone blouerige kleur en die blare het opvallende stekels. Die plant kry net een keël per jaar. Die manlike kegels is blouer as die vroulikes. Die plant is gewild in tuine, en is nou by kwekerye beskikbaar, sodat verdere druk nie op die veldbevolking uitgeoefen word nie. Die boom se nasionale nommer is 14.15. In Kew Die sade Alfabetiese lys van Suid-Afrikaanse bome "SANBI-rooilys" (in Engels). Geargiveer vanaf die oorspronklike op 20 September 2015. http://pza.sanbi.org/encephalartos-horridus "PlantZAfrica" (in Engels). Geargiveer vanaf die oorspronklike op 7 November 2016.


Die Universiteit van KwaZulu-Natal Botaniese Tuin is in Scotsville in Pietermaritzburg. Die tuin van 3ha is in 1983 gestig vir onderrig- en navorsingsdoeleindes en die bewaring van medisinale plante van belang in die Zoeloe-kultuur. lifesciences.ukzn.ac.za www.bgci.org www.greenlydia.co.za Koördinate: 29°37′30″S 30°24′14″O / 29.62500°S 30.40389°O / -29.62500; 30.40389


Sirima Ratwatte Dias Bandaranaike (Singalees: සිරිමා රත්වත්තේ ඩයස් බණ්ඩාරනායක, Tamil: சிறிமா ரத்வத்தே டயஸ் பண்டாரநாயக்கே; 17 April 1916 – 10 Oktober 2000), algemeen bekend as Sirimavo Bandaranaike, was ’n Sri Lankaanse politikus en die wêreld se eerste vroulike premier. Haar man, Solomon Bandaranaike, is in 1960 oorlede, waarna sy drie keer die premier van Ceylon en Sri Lanka was (van 1960 tot 1965, 1970 tot 1977 en 1994 tot 2000). Bandaranaike kom van 'n aristokratiese familie en het 'n Rooms-Katolieke skool vir nonne in die hoofstad Colombo bygewoon. Sy trou in 1940 met Solomon Bandaranaike, 'n grondbaron wat van 1956 die premier van Ceylon was. Hulle het drie kinders gehad. Haar man is egter op 26 September 1959 deur 'n ekstremistiese Boeddhis doodgeskiet. Sy het haar man se sosialistiese beleid voortgesit en die bynaam "wenende weduwee" gekry, nadat sy gedurende die daaropvolgende verkiesingsveldtog verskeie kere in trane uitgebars het. Sy was die leier van die Sri Lankaanse Vryheidsparty. Sy wen die verkiesing van 1960 en word so die eerste gekose vroulike regeringsleier ter wêreld.